Na inicijativu dermatovenerologa, i u Srbiji napokon ograničena upotreba aparata sa solarnim lampama. Mlađi od 18 godina neće moći u solarijum, a na kvarcovanje ne mogu ni oni koji su bolovali od tumora kože ili piju određene vrste lekova.\nMlađi od 18 godina prvi put ove godine neće pred leto moći "da nabace" bronzanu boju u solarijumu, jer je za njih upotreba ovih uređaja zabranjena. Prema Pravilniku o kozmetičkim salonima i upotrebi solarijuma, koji je stupio na snagu sredinom februara, stariji će i dalje moći da se "kvarcuju", ali samo ako prethodno potpišu da su upoznati sa svim mogućim rizicima korišćenja aparata sa solarnim lampama.\n"Inicijativu da se ograniči upotreba solarijuma za mlađe od 18 godina pokrenulo je Udruženje dermatovenerologa Srbije, i dobro je što je ta praksa, na koju se odlučuje sve više zemalja u svetu, usvojena i kod nas", kaže za "Novosti" profesor dr Lidija Kandolf Sekulović, dermatolog VMA i nacionalni koordinator kampanje "Evromelanom".\nSmatra se da su solarijumi, koje je Svetska zdravstvena organizacija svrstala u prvu grupu kancerogena, razlog što u svetu ima više od 450.000 slučajeva melanoma, najtežeg raka kože, a stručnjaci kažu da čak i samo jedan odlazak u solarijum povećava rizik od nastanka te bolesti. Od nje u Srbiji godišnje oboli više od 600 ljudi, od kojih 200 već u trenutku postavljanja dijagnoze ima najtežu formu melanoma. Lekari kažu da je nastanak melanoma kod mladih od 18 do 29 godina u najvećem broju slučajeva posledica UV zračenja u solarijumu, a pokazalo se da je kod nas upotreba ovih aparata zabrinjavajuće masovna. Istraživanja sprovedena u četiri srednje škole u Srbiji pokazala su da je 38 odsto srednjoškolaca bilo bar jednom u solarijumu, a da su neki od njih počeli tamo da odlaze sa 13 godina. Oko osam odsto srednjoškolaca izjavilo je da su više od 30 puta bili u solarijumu.\nIstraživanja pokazala: Ako imate problema sa nesanicom, odložite telefon!\nDa, dobro ste pročitale. Korišćenje telefona mnogo utiče na naš san...


Tekstilac kup okupio fudbalske talente - www.025.rs\nwww.025.rs / NASLOVNA / Tekstilac kup okupio fudbalske talente\nTekstilac kup okupio fudbalske talente\nTradicionalni turnir za mlađe kategorije fudbalera “Tekstilac kup” okupio je 26. i 27. maja na Gradskom stadionu 35 ekipa iz Sombora, Subotice, Apatina, Kule, Bačke Palanke, Bačkog Maglića, Sente, Srbobrana, Ratkova, Ruskog Krstura, Karavukova i Odžaka.\nUčestvovali su fudbaleri rođeni od 2006. do 2011. godine, a takmičenje je organizovano za svaku generaciju posebno.\nU konkurenciji 2006. godišta prvo mesto osvojio je Spartak iz Subotice, drugi je Tekstilac, a treći Spektar iz Sombora.\nIgrači škole fudbala Lider iz Odžaka bili su najbolji kod 2007. godišta, drugo mesto u toj konkurenciji osvojio je Spektar, a treće mladi fudbaleri Sente.\nTekstilac je osvojio prvo mesto u konkurenciji igrača rođenih 2008. godine. Na stepeniku niže našla se ekipa Lidera, dok je treće mesto osvojio Dunav iz Bačke Palanke.\nU takmičenju igrača rođenih 2009. godine, prvo mesto zauzeo je Olimpik iz Apatina, drugi su bili igrači Spektra iz Sombora, dok je treće mesto pripalo ekipi Lidera.\nRadnički iz Sombora je bio najbolji u konkurenciji igrača rođenih 2010. godine, drugo mesto je osvojio sastav Krila Krajine iz Bačke Palanke, dok su treći bili igrači Tekstilca.\nU generaciji 2011. prvo mesto osvojio je Lider, drugi je Olimpik, dok je treće mesto pripalo subotičkom Spartaku.\nTurnir su uspešno organizovali članovi škole fudbala FK Tekstilac uz pomoć nekolicine sponzora.\nTags: Tekstilac Kup 2018\n(VIDEO) Prijemom u zgradi Županije obeležen Svetski dan dobrovoljnog davanja krvi


Duel Radnika i kragujevačkog Radničkog završen bez golova\nNovi skandal u srpskom fudbalu izbegnut je u poslednji čas. Jedna varnica je nedostajala da se u poslednjim sekundama meča Radnika i kragujevačkog Radničkog fudbalski duel pretvori u „uličnu tuču“, koja je sprečena trezvenošću većine ljudi prisutnih na terenu stadiona u Surdulici.\nIzuzetno težak teren, gotovo nemoguć za iole smisleniju igru, verovatno je dodatno uticao na to da tenzija na jugu Srbije dostignu tačku ključanja u trećem minutu nadoknade vremena.\nJednom bodu očigledno su se više radovali gosti, pa je nekadašnji fudbaler Partizana Nemanja Tomić u samom finišu meča pokušao da „ukrade“ nekoliko sekundi, zadržavanjem lopte koja je izašla u aut u svojim rukama.\nTo se nije dopalo prvotimcu Radnika Davoru Nedeljkoviću, koji je pokušao iskusnom vezisti da otme loptu, posle čega je došlo do malo žešćeg koškanja dva fudbalera. Ubrzo su se u gužvu umešali gotovo svi predstavnici oba tima, ali se srećom sve ubrzo završilo na gurkanju najratobornijih, odnosno pokušaju većine da se smire strasti i meč privede kraju.\nRezultati 19. kola Linglong Supelriga Srbije\n/Rodić 5, Katai 43/\n/Milovanović 50, Jović penal 59/\nSpartak – Mladost (0:0)\nRadnik - Radnički 1923 0:0\nVoždovac - Vojvodina 14.00 (TV Arena sport 1)\nRadnik Radnički 1923 superliga srpski fudbal tuča na utakmici


FSS: Sastanak Odbora u ponedeljak | BeliOrlovi.rs\n12. avgusta 2010 - 14:36|FSS, Radomir Antić, Selektori|Komentari\nSastanak odbora za hitna pitanja Fudbalskog saveza Srbije, koji je trebalo da bude održan u četvrtak, pomeren je najverovatnije za ponedeljak. Srpski mediji su prethodnih dana najavljivali sastanak Odboraz a četvrtak, iako niko od zvaničnika FSS u međuvremenu nije potvrdio tu informaciju.\nO eventualnom otkazu selektoru Antiću odlučivaće Odbor FSS, a ukoliko odluka o smeni bude doneta, ime novog selektora možda ne bi odmah bilo poznato. Iako je Ilija Petković prema medijskim spekulacijama figurirao kao jedan od glavnih kandidata za novog selektora, posle skandiranja publike predsedniku FSS Tomislavu Karadžiću tokom utakmice sa Grčkom, postoji mogućnost da se pronađe neko drugo trenersko ime koje bi bilo prihvatljivo za većinu.\nKaradžić je na poluvremenu utakmice izjavio novinarima da postoji mogućnost da se ni u ponedeljak ne odlučuje o pitanju selektora Antića, što bi moglo da znači da će predsednik FSS pokušati da pronađe još jednog kandidata.\nPo drugom scenariju, Antić bi ostao na mestu selektora do utakmice sa Italijom u kvalifikacijama za EP posle čega bi se, na osnovu ostvarenih rezultata, odlučivalo o njegovoj daljoj sudbini u nacionalnom timu Srbije.\nIstovremeno, struja u FSS koju predvodi Milovan Đorić, uporno je pokušavala da „progura“ Ljupka Petrovića kao mogućeg Antićevog naslednika, ali, o nekadašnjem treneru Crvene zvezde, kao ni o bivšem selektoru Petkoviću, nijednog momenta se nije zvanično razgovaralo i sve je ostalo u domenu spekulacija.\nTakođe, Karadžić je u sredu ponovio da „Srbija ima selektora, koji se zove Radomir Antić“.


- Igranje u Ligi šampiona znači da ne smemo da pružimo manje od maksimuma u svakom trenutku protiv bilo koga. Steaua je organizovan tim, što znači samo jedno, biće pravi takmičarski meč. To je veliki korak za nas, šta god da uradimo - rekao je Filipović.\nVaterpolista Crvene zvezde Veljko Tankosić kaže da je najvažnije da ekipa da sve od sebe u Bukureštu.\n- Potrebno je da odigramo kao u Šapcu kako bismo potvrdili znake napretka. Ova sezona u Ligi šampiona donosi odlične utakmice, a takva je i protiv Steaue. Očekujem i dobru atmosferu - poručio je on.\n- Biće velika borba. Ne želimo da propustimo priliku da dođemo do prvih bodova ove sezone u Ligi šampiona - rekao je Andrei.\nUtakmica 5. kola A grupe LŠ između Steaue i Crvene zvezde igra se u sredu od 20.30.\nGrupa A - sreda:\nBreša - Dinamo Moskva 19.00\nFerencvaroš - Eger 19.00\nBarseloneta - Pro Reko 19.15\nSteaua - C. Zvezda 20.30\n1. Pro Reko 4 4 0 0 54:25 12\n2. Barseloneta 4 4 0 0 48:30 12\n3. Breša 4 3 0 1 34:24 9\n4. Ferencvaroš 4 2 0 2 36:30 6\n5. Eger 4 2 0 2 40:42\n6. Dinamo M. 4 1 0 3 42:42 3\n7. Steaua 4 0 0 4 27:49\n8. C. Zvezda 4 0 0 4 13:52


Konkurs za osnaživanje medijskih sloboda i borbu protiv rodnog i porodičnog nasilja na Zapadnom Balkanu - Dijalog.net\nNaslovna Civilno društvo Konkurs za osnaživanje medijskih sloboda i borbu protiv rodnog i porodičnog nasilja na Zapadnom Balkanu\nPostavljeno 8. August 2020.\nVašington, 05. avgust 2020. – Otvoren je poziv za predloge projekata koji doprinose osnaživanju medijskih sloboda i borbi protiv rodnog i porodičnog nasilja na zapadnom Balkanu.\nPoziv je otvoren do 15. oktobra 2020.godine.\nSvrha ovog Poziva za podnošenje predloga projekata je da doprinese reformskim procesima na kojima počiva integracija u EU podržavajući aktere civilnog društva u državama „zapadnog Balkana 6“ – Albaniji, Bosni i Hercegovini, Kosovu, Crnoj Gori, Severnoj Makedoniji i Srbiji.\nDemokratizacija, jačanje vladavine prava, sloboda izražavanja, zaštita ljudskih prava i borba protiv rodnog i porodičnog nasilja i dalje su od ključnog značaja za društvenu transformaciju, dok je perspektiva integracije u Evropsku uniju i dalje glavni podsticaj za promene u državama zapadnog Balkana.\nOva šema subgrantova Balkanskog fonda za demokratiju (BTD) realizuje se uz podršku Ministarstva spoljnih poslova Norveške i ambasade Kraljevine Norveške u Beogradu.\nDetaljnije informacije o pozivu možete pročitati na sajtu gmfus.org.\nOznakekonkursljudska pravamedijske slobodeOCDvladavina prava\nPrethodno Nacionalističko svojatanje vakcine štetno za borbu protiv pandemije korona virusa\nSledeće Beč pomaže rad gastronomskog sektora sa 40 miliona evra\nTop Tags ljudska prava lokalna samouprava Evropska unija Društvo Civilno društvo Vlada Republike Srbije mladi konkurs Srbija i Evropska unija OCD evropske integracije mediji Evropska komisija istraživanje vladavina prava


Održana Biznis kafa u Ključu | Općina Ključ\nOdržana Biznis kafa u Ključu\nPosted on 20. Maja 2016. by Urednik\nU petak, 20.5.2016.godine u okviru poslovnog druženja "Biznis kafa" održana je prezentacija Programa "Subvencioniranje kamata na kredite krajnjim korisnicima kreditnih sredstava za kredite koje odobri Razvojna banka Federacije Bosne i Hercegovine za ulaganja na području općine Ključ".\nOsim predstavnika Jedinstvenog općinskog organa uprave općine Ključ, predsjedavajućeg Općinskog vijeća općine Ključ, velikog broja zainteresovanih, "Biznis kafi" je prisustvovao i predsjednik Uprave Razvojne banke Federacije Bosne i Hercegovine gospodin Salko Selman. Ovo je bila prilika da se prisutni upoznaju o namjerama Općine Ključ i Razvojne banke Federacije BiH vezanim za ovaj Program.\nPored prezentacije aktivnosti Banke, gospodin Selman je posebnu pažnju dao kreditnim linijama koje namjeravaju realizovati Banka i Općina Ključ, a odnose se na: finansiranje poljoprivredne proizvodnje, dugoročno kreditiranje stalnih sredstava i dugoročno kreditiranje mikrobiznisa – obrta. Ovim se Općina Ključ obavezala na subvenciju kamata korisnicima kreditnih sredstava isključivo za ulaganja na području općine Ključ.\nFinansijska sredstva za subvencioniranje kamata osigurana su iz sredstava Budžeta općine Ključ za 2016.godinu sa ciljem poticaja razvoja privrede i zapošljavanja na području općine Ključ.


Džamija /Rijetka praksa: Ezan bi se u Amsterdamu mogao čuti preko zvučnika / Radio Sarajevo\nFoto: Wikimedia Commons/Džamija u Amsterdamu\nDžamija / Rijetka praksa: Ezan bi se u Amsterdamu mogao čuti preko zvučnika\n09. 10. 2019. u 17:14:00 Anadolija\nRukovodstvo džamije će 20. oktobra održati sastanak o ovom pitanju s lokalnim vlastima nakon čega će biti poznato da li će se ova inicijativa moći realizovati.\n"Mi na ovaj način samo želimo da ljudima dodatno objasnimo islamsku tradiciju i vrijednosti", kazao je imam.\n"Ljudi često povezuju riječi Allahu ekber s nasiljem i problemima, najviše zbog međunarodnog terorizma, ali mnogi posjetioci naše džamije ove riječi doživljavaju kao pomoć u meditaciji. Ezan može doprinijeti tome da se islam u Holandiji konačno shvati i prihvati kao nešto normalno", dodao je.\nU gradu Leerdamu, naprimjer, lokalnoj džamiji je dozvoljeno da ezan za džumu-namaz pušta preko zvučnika. Ipak, poziva na molitvu svaki dan, poput džamije Ulu u Utrechtu, izuzetno je rijetka praksa u toj zemlji.\nTagovi: Amsterdam Holandija ezan\nHolandija / Amsterdam ukida parking mjesta da natjera građane da koriste gradski prevoz


BURNA NOĆ U NAGORNO-KARABAHU: Gubici na obe strane, ginu i civili - međusobno granatiranje i demantovanje se nastavlja\nDržavno tužilaštvo Azerbejdžana saopštilo je da je sinoć oko jedan posle ponoći raketirana Gjandža, drugi po veličini grad u Azerbejdžanu i da je tom prilikom poginulo 12 ljudi a više od 40 ranjeno.\nIstovremeno, odbrambena vojska Karbaha tvrdi da su jutros granatirani Stepanakert i Šuša i da u tim napadima ima ranjenih civila.\nPrema navodima azerbejdžanskih vlasti, u napadu je naneta ozbiljna šteta civilnoj infrastrukturi i saobraćajnicama, kao i da je Gjandža gađana raketama „Skad“ (R-17) i to sa teritorije Jermenije, što je jermenska strana demantovala.\nTakođe se navodi i da je i dalje u toku spasilačka misija kako bi se utvrdilo da li ima građana koji se nalaze pod ruševinama zgrada.\nSa druge strane, ombudsman Nagorno-Karabaha Artak Beglarjan izjavio je da je najmanje dvoje civila povređeno prilikom sinoćnog granatiranja Stepanakerta, kao i da su u tom gađanju oštećeni civilni objekti.\n- Na svu sreću ljudi su sišli u skloništa kada se upalila sirena, te su izbegnute velike žrtve - napisao je on na Tviteru.\nPotom se Beglarjan ponovo oglasio na Tviteru rekavši da je Azerbejdžan u ranim jutarnjim časovima još nekoliko puta gađao prestonicu Nagorno-Karabaha, kao i da se nekoliko eksplozija čulo u centru grada oko 5.30 po lokalnom vremenu.


Nastavak izgradnje stambeno-poslovnog objekta "Centar-jug"\nNastavak izgradnje stambeno-poslovnog objekta „Centar-jug“\nObjavljeno 03.12.2014. u 10h\nPreduzeće „GIK Intergradnja Banat grup“ nastavilo je radove na izgradnji stambeno-poslovnog objekta „Centar-jug“ u Zrenjaninu, pored zgrade MZ „Dositej Obradović“ u naselju „Lesnina“, koji je godinama unazad ružio okolinu i zbog čega su građani negodovali.\nGradnja tog objekta počela je oktobra 2008. godine, ali je nekadašnja firma GIK „Banat“, koja je radove započela, u međuvremenu otišla u stečaj.\nStanovnici tog dela grada negodovali su zbog napola završenog objekta, nazivali ga „Skadrom na Lesnini“ i ukazivali da je građevina postala javni toalet iz koga se, posebno tokom pijačnih dana, širi nesnosan smrad, dok su podrumske prostorije postale stecište narkomana i „sumnjivih tipova“.\nGIK „Banat“ u stečaju je 2012. godine kupila „Intergradnja grup“. Danas je u toj firmi – „GIK Intergradnja Banat grup“ zaposleno četrdesetak ljudi, a namera vlasnika je da se kombinat zadrži u registrovanoj delatnosti, a to je niskogradnja, visokogradnja i hidrogradnja.\nDirektor „Intergradnje Banat grup“ Uroš Aulić kazao je da se proteklih godina radilo na obnovi kombinata i svih njegovih kapaciteta, proizvodnih i uslužnih, obnovi mehanizacije, a rezultat je nastavak radova na izgradnji stambeno – poslovnog objekta „Centar-jug“.\n– Ovo je zgrada površine pet hiljada kvadratnih metara, sa 48 stambenih jedinica, a za završetak zgrade potrebna je investicija od 1,8 do dva miliona evra. Ovo je vlastita investicija, a važno je napomenuti da je i firma bez dugovanja, rekao je Aulić.\nZoran Stevanović, jedan je od radnika koji je u GIK „Banat“-u radio 35 godina, zadovoljan je što ponovo ima zaposlenje i očekuje da će u toj firmi dočekati i penziju, a nastavkom radova posle pet godina zadovoljni su i građani tog dela Zrenjanina.\nNa gradilištu juče nismo zatekli radnike, ali ni vremenski uslovi, kiša i jak vetar, nisu pogodovali izvođenju bilo kakvih radova. Prisutan je bio radnik obezbeđenja, a primetno je da je oko gradilišta postavljena nova zaštitna ograda, montirana je nova dizalica – kran i postavljena nova tabla, sa navedenim rokom završetka radova: 30. jun 2016. godine. Projekat objekta potpisuju Aleksandar Rackov i doo Ars Forma Zrenjanin, a investitor i izvođač radova je „GIK Intergradnja Banat grup“.\nTagovi:GIK Banat, gradnja, stambena, stanovi, zgrada\nZa 11 porodica izbeglih lica danas svečano uručeni ključevi novih stanova\nZa puštanje glasne muzike u stanu kazna do 50.000 dinara\nGradnja 11 stanova u Ulici Franje Kluza za najugroženija izbegla lica


Demokrate Kotor: Predlog Damjanovica prihvatljiv - Vijesti.me\n"MANJINSKA PODRŠKA SE NE ZAHTIJEVA, VEĆ NUDI"\nDemokrate Kotor: Predlog Damjanovica prihvatljiv\nZbog neophodnosti preuzimanja odgovornosti za upravljanje gradom u trenucima duboke ekonomske, društvene i bezbjednosne krize, u kotorskom odboru Demokrata smatraju, da samo uprava koju će činiti svi politički subjekti parlamentarne opozicije na ravnopravnim osnovama, u skladu sa brojem dobijenih glasova, predstavlja adekvatan odgovor u ovom specifičnom političkom trenutku Edit\nDemokrate logo (Foto: Demokrate)\nVijesti online 23. decembar 2016, 20:13 ažurirano 7. februar 2019, 15:11\nManjinska podrška se ne zahtijevaja već nudi, poručuju iz Opštinskog odbora Demokrata u Kotoru, dodajući da im je prihvatljiv inovirani prijedlog rukovodstva SNP-a koji je iznio čelnik te stranke Aleksandar Damjanović rekavši da je jedna od mogućih modela rješavanja pitanja u Kotoru manjinska podrška SNP-u.\n“Predsjednik Opštinskog odbora Socijalističke narodne partije, na sastanku predstavnika opozicionih političkih subjekata, iznio je prijedlog Opštinskog odbora i državnog rukovodstva te partije da svi ostali politički subjekti u Kotoru daju manjinsku podršku SNP-u za vršenje cijelokupne vlasti u Kotoru. Imajući u vidu da je članica Velike koalicije Ključ, GP URA, i formalno odbila ovakav prijedlog, kao i da je drugi čovjek SNP-a, iznio inovirani prijedlog za formiranje kotorske uprave, imamo obavezu da se i javno postavimo prema najnovijim dešavanjima. Podsjećamo da se manjinske podrške ne zahtijevaju, već se nude od strane nekog političkog subjekta, kao i da se manjinskom podrškom formira uprava koja bi bila tranziciona, odnosno ona koja se ne formira za pun mandat. Napominjemo da se prilikom vršenja manjinske vlasti, subjekti koji daju manjinsku podršku ostavljaju van uticaja na odluke izvršnih organa čime ne mogu uticati na kreiranje i sprovođenje javnih politika”, navodi se u saopštenju.\nZbog neophodnosti preuzimanja odgovornosti za upravljanje gradom u trenucima duboke ekonomske, društvene i bezbjednosne krize, u kotorskom odboru Demokrata smatraju, da samo uprava koju će činiti svi politički subjekti parlamentarne opozicije na ravnopravnim osnovama, u skladu sa brojem dobijenih glasova, predstavlja adekvatan odgovor u ovom specifičnom političkom trenutku.\n“U svemu smo saglasni i u cijelosti prihvatamo inovirani javno izneseni prijedlog rukovodstva Socijalističke narodne partije, kroz predstavnika rukovodstva i poslanika SNP-a Aleksandra Damjanovića, da se formira lokalna uprave bez ikakvog uslovljavanja uz učešće političkih subjekata u mjeri izbornog rezlutata. Demokrate su spremne da bez odlaganja pristupe formiranju takve uprave, putem koje bi mogli da sprovedemo svoje programske ciljeve i principe, a podsjećamo cjelokupnu javnost da je depolitizacija uprave druga tačka našeg lokalnog programa nakon decentralizacije. Formiranje uprave na osnovu slobodno izražene volje građana, a podsjećamo nijedan glas koji je opozicija dobila u danu navodnog državnog udara nije plod ucjena, pritisaka ili straha, u skladu sa brojem glasova svakog subjekta bi predstavljalo pravi diskontinuitet vlasti u Kotoru. Svaka postizborna matematika kojom bi se manjina pretvorila u većinu, ili određeni broj glasova smatrao bitnijim od svih ostalih ne bi predstavljalo ništa drugo nego suštinski kontinuitet prakse DPS-a. Mi smo čvrsto opredijeljeni da na osnovu ovih principa sprovedemo volju građana tačno onako kako je izražena i tako suštinski, a ne samo formalno, pokažemo diskontinuitet sa načinom vršenja vlasti DPS-a”, navedeno je u saopštenju Demokrata.


Sve veći broj Izraelaca odriče se državljanstva - Klix.ba\nSvijet Sve veći broj Izraelaca odriče se državljanstva\nSve veći broj Izraelaca odriče se državljanstva\nBroj Izraelaca koji se odriču državljanstva porastao je u 2014. godini, saopćile su izraelske vlasti, prenosi Anadolu Agency (AA).\nU toku prošle godine 765 državljana Izraela zatražilo je da se odrekne svog državljanstva, što je premašilo broj od 478 koji su isto zatražili u 2013. godini, javio je izraelski dnevni list "Yedioth Ahronoth" pozivajući se na informacije Uprave za granične prelaze, populaciju i imigraciju i ambasada Izraela u svijetu.\nList navodi da je jedan od glavnih razloga koji Izraelci navode u aplikacijama za odricanje od državljanstva da ne žele imati dvojno državljanstvo, dok se ostali izjašnjavaju da ne žele više imati izraelski pasoš ili ne žele više živjeti u Izraelu. Najviše aplikacija primljeno je u Njemačkoj, SAD-u, Holandiji, Austriji i Velikoj Britaniji.\nU Izraelu trenutno živi oko osam miliona ljudi, među kojima je 20 posto Arapa. Oko 500.000 jevrejskih doseljenika trenutno naseljava više od 100 naselja na Zapadnoj Obali sagrađenih od kada je Izrael okupirao region i Istočni Jerusalem 1967. godine.\nprije 22h 50m 86\nZadržani na KCUS-u 304\nprije 2h 12m 87\nprije 20h 20m 79\nNaučnici zabrinuti 817


Đilas i Vesić se raspravljali oko bezbednosti u Beogradu - Nova ekonomija\nĐilas i Vesić se raspravljali oko bez...\nDragan Đilas FOTO:N1\nOdbornik Saveza za Srbiju Dragan Đilas izjavio je da bi svi trebalo da se ujedine u stavu o bezbednosti u Beogradu i da o bi o tome trebalo da se raspravlja u Skupštini grada, dok je zamenik gradonačelnika Goran Vesić ocenio da to "nije prava adresa".\nNikola Jovanović dobio dve opomene\nJovanović je ocenio da odbijanjem da se u dnevni red uvrsti tema bezbednosti, "sramota" za gradski parlament i poručio da je odborničkoj grupi Savez za Srbiju "onemogućeno da govori".\nVesić: Skretanje teme od Saveza za silovanje\nSednica počela isključivanjem mikrofona\nSednica Skupštine Beograda umesto raspravom po tačkama dnevnog reda počela je nešto posle 10 časova isključivanjem mikrofona Nikoli Jovanoviću kome su izrečene i dve opomene.\nDok se obraćao s govornice, Jovanoviću su dobacivali odbornici vladajuće većine zbog čega je predsednik Skupštine grada pozvao na poštovanje reda dok je Vesiću rekao da sedne na mesto.\n"Uz svo uvažavanje, ali mi ne mislimo da su u Beogradu najugroženiji vrapci, već da su to pre svega naši sugrađani. Ne mislimo ni da su najveći problem bačene žvakaće gume, već se bojim da su to surove likvidacije, eskadroni batinaša i automobili koji lete u vazduh", kazao je Jovanović.\nBurne reakcije na podsećanje na 17 ubistava u Beogradu\n"Jedno se čak desilo na dan, odnosno samo dva sata nakon izjave ministra unutrašnjih poslova da je Beograd nikad bezbedniji i da se ne očekuju nova surova ubistva. Tad se desilo ubistvo poznatog beogradskog advokata Dragoslava Miše Ognjanovića", kazao je Jovanović.\n"Ne možete ovako, ja sam maksimalno korektan prema vama, ali nemojte da zloupotrebljavate moju demokratsku širinu. Ako ste zaista zabirnuti, postoje drugi modaliteti razgovora", rekao je Nikodijević.\nMirković:Hoće da "operu" Veselinovićev poziv na silovanje\n"Oni žele da se predstave kao ljudi koji se brinu o bezbednosti građana, da se operu i da svog predstavnika Željka Veselinovića opravdaju za poziv za silovanje", kazao je Mirković, posle čega ga je Nikodijević prekinuo.\nVeljanovski: Opstrukcija demokratskog rada\nOdbornik Pokreta slobodnih građana Rade Veljanovski izjavio je da je u Skupštini Grada Beograda onemogućen demokratski rad i da se on opstruiše "slanjem važnih predloga odluka dnevnog reda uoči početka sednice".\nVeljanovski je kazao da je predlog rebalansa planova rada 20 javnih komunalnih gradskih preduzeća, na više od 2.000 stranica prosleđen odbornicima na disku veče pred zakazanu sednicu.\nOn je kazao da se na 172 stranice izveštaja o javnom osvetljenju otkriva da je za novogodišnju rasvetu predviđeno više od 328 miliona dinara.\nVeljanovski je kazao da predlozi dnevnog reda treba da stignu sedam dana pre sednice.\n"Očigledno je da se svi odbornici dovode u sitauciju da ne mogu na normalan način da obavljaju posao u korist građana, čime se obesmiljšava rad gradskog parlamenta", kazao je on i dodao da su tako na prethodnoj sednici odluke o metrou, izmeštanju Savskog mosta i deponiji u Vinči donete bez adekvatne rasprave.\nNa njegove reči, reagovao je zamenik gradonačelnika Goran Vesić koji je kazao da su svi odbornici dobili predlog rebalansa budžeta sedam dana pre sednice i da "ako su ga pročitali" nije teško ispratiti odluke o rebalansu javnih preduzeća.\n"To može vrlo lako da se pročita, na kraju svake odluke postoji rezime, uostalom te odluke samo prate rebalans budžeta", kazao je Vesić.\nOn je kazao da se reblansi budžeta javnih preduzeća donose zbog promene kolektivnih ugovora, po kojima od oktobra svi zaposleni u javnim preduzećima treba da dobiju 41.000 dinara solidarne pomoći, kao i da je povećana cena toplog obroka i jubilarne nagrade.\n"To je moguće i zato što je povećana dobit javnih preduzeća za 1.5 milijardi dinara", kazao je Vesić.\nĐilas: Promena sistema i odlazak aktuelne vlast...\nĐilas: Rezultati izbora u Beogradu će zavisiti ...\nĐilas: Gradska vlast za sređivanje toaleta potr...\nĐilas: Verujem da će nakon izbora Beograd biti...\nĐilas: Niko ne bi znao za donaciju deci u Sremč...\nVesić: Ne mora za sve fontane da se raspisuje k...\nVesić: Počela popravka oštećenja na platou na S...\nVesić izvođaču radova na Slaviji: Čekam da popr...\nVesić: Komunalne službe nikad nisu bolje funkci...


Kongres SAD optužio Rusiju za mešanje u izbore | Skandalozno\n„Ruska kampanja protiv SAD bila je višestrana. Korišćeni su sajber-napadi, skrivene platforme, društvene mreže i državni mediji“, navedeno je u izveštaju Kongresa SAD.\nKongres je u izveštaju agenciju Rusija sevodnja, Sputnjik, televizijski kanal RT i list „Raša bijond hedlajns“ nazvao delom ruskog aparata medijske propagande koji je, prema tvrdnji kongresmena, korišćen za mešanje u američke predsedničke izbore 2016. godine.\nKomitet Predstavničke palate SAD kritikovao je vlasti zbog sporog reagovanja na navodno mešanje Rusije u izbore, navedeno je u izveštaju.\n„Odgovor američke vlade na aktivne mere Rusije tokom izbora 2016. godine bio je spor i nedosledan“, naveo je Komitet u izveštaju.\nKomitet američkog Kongresa kritikuje državne vlasti koje nisu želele da sarađuju na pitanju bezbednosti izbora s Ministarstvom za unutrašnju bezbednost SAD.\nSistemi koji se koriste za glasanje okarakterisani su u ovom izveštaju kao „neadekvatni i slabi“.\n„S mnogim, verovatno ni s većinom poznatih žrtava Rusije FBI nikada se nije povezao“, navedeno je u dokumentu. Pod žrtvama se podrazumevaju Amerikanci koji su, kako se pretpostavlja, mogli da budu iskorišćeni za mešanje u tok izbora.\nTrampovi pomoćnici nisu učestvovali u mešanju u izbore\nPomoćnici aktuelnog predsednika SAD Donalda Trampa nisu, kako je navedeno u izveštaju, uticali na predizborni štab kandidata, navedeno je u izveštaju.\nTrampovi savetnici, među kojima je navedeno ime Džordža Papadopulosa, bili su periferne figure i, kako je saopšteno u izveštaju, nijedan od njih nije mogao da utiče na Trampa ili na njegov štab.\n„Rusi su komunicirali s Trampovim pomoćnicima preko zvaničnih kanala, a posebnu pažnju pobuđuje to što su koristili ‘kurire’ i posrednike koji su se povezivali s visokim zvaničnicima“, navedeno je u izveštaju.\nRusija kategorički negira da se mešala u američke predsedničke izbore, a portparol ruskog predsednika Dmitrij Peskov nazvao je ove optužbe apsolutno neosnovanim.\nBudite prvi sa komentarom na članku "Kongres SAD zvanično optužio Rusiju za mešanje u izbore"


Velika Britanija optužila Rusiju za pokušaj mešanja u prošlogodišnje izbore - Svet - Dnevni list Danas\nPočetna » Svet » Velika Britanija optužila Rusiju za pokušaj mešanja u prošlogodišnje izbore\nBritanska vlada optužila je danas ‘ruske aktere’ da su pokušali da se mešaju u opšte izbore u Velikoj Britaniji, dok je Odbor britanskog Parlamenta za obaveštajne i bezbednosne poslove potvrdio da će za nekoliko dana objaviti dugo očekivani izveštaj o uplitanju Moskve.\n0Piše: Beta-AP 16. jula 2020. 19.40\nFoto: EPA/ KERIM OKTEN\nBritanski ministar spoljnih poslova Dominik Rab naveo je u pisanoj izjavi članovima odbora da je „gotovo izvesno“ da su neimenovani pojedinci „pokušali da se mešaju“ u izbore koji su održani u decembru 2019. godine objavljivanjem na internetu „nezakonito stečenih državnih dokumenata“.\nDokumenta koja se odnose na trgovinski sporazum Velike Britanije i SAD, tadašnji lider vodeće opozicione Laburističke stranke Džeremi Korbin iskoristio je da potkrepi svoje tvrdnje da se konzervativna vlada pripremala za „rasprodaju“ Nacionalne zdravstvene službe.\nVeruje se da su se novinski tekstovi pojavili na internetu na društveno-medijskoj platformi Redit, nekoliko meseci ranije, ali nisu izazvali posebnu pažnju sve dok dok ih Laburisti nisu tokom kampanje prezentovali na konferenciji za novinare u novembru prošle godine.\nRabova izjava stigla je posle saopštenja novoosnovanog Odbora za obaveštajne i bezbednosne poslove u britanskom parlamentu da će, pre letnje pauze koja počinje sledeće nedelje, objaviti izveštaj o prethodnim optužbama o ruskom uplitanju u politiku Velike Britanje.\nIzbori, optuzbe, Velika BritanijaLondon\nDžonson dobio podršku u parlamentu: Velika Britanija 12. decembra izlazi na izbore


U Briselu nova runda pregovora o Brexitu\nPrva runda pregovora održana je 19. juna\nU Briselu će danas biti održana druga runda pregovora o istupanju Velike Britanije iz Evropske unije (EU) - sastanak britanskog ministra za Bregzit Dejvida Dejvisa i pregovarača EU Mišela Barnijea, a potom i sastanak koordinatora i radnih grupa, prenosi Beta.\nDrugi sastanci će biti održani do četrvrtka kada su planirani plenarno zasedanje i konferencija za novinare.\nPrva runda pregovora održana je 19. juna.\nPrva etapa pregovora se odnosi na postizanje dogovora o tri pitanja - sudbini evropskih državljana u Velikoj Britanijii posle Bregzita i Britanaca u EU, o granici sa Irskom i finansijama, odnosno iznosu finansijskih obaveza Londona prema EU.\nBarnije je ranije rekao da o tim pitanjima očekuje dogovor izmedju oktobra i decembra 2017.\nDruga faza pregovora će se odnositi na buduće trgovinske veze Velike Britanije i EU, a konačan dogovor o tome se predviđa između decembra 2017. i proleća 2018.\nVelika Britanija je na referendumu 23. juna 2016. glasovima 52 odsto izašlih birača odlučila da izadje iz Unije. Po najnovijim anketama 53 odsto Britanaca bi želelo da se izjasni o konačnom sporazumu o Bregzitu.


18/12/2021 18/12/2021 pre 7 meseci oruzjeonline\t0 Komentara\tvojska republike Srbije, vojska Srbije\t1 min\nMinistarstvo odbrane pozvalo je danas sve zainteresovane kandidate za dobrovoljno služenje vojnog roka pod oružjem u 2022. godini, da podnesu svoje prijave.\nPravo da šest meseci budu deo stroja Vojske Srbije imaju svi zdravstveno sposobni državljani naše zemlje koji u 2022. godini navršavaju od 19 do 30 godina, a koji prethodno nisu odslužili vojni rok sa oružjem, ističe se u saopštenju.\nPrijavljivanje za dobrovoljno služenje vojnog roka i vojnostručno osposobljavanje za rezervne oficire, osim u centrima Ministarstva odbrane u jedinicama lokalne samouprave, od nedavno je moguće i preko portala e-uprave, uz posedovanje kvalifikovanog elektronskog sertifikata, ali i na oko 1.500 šaltera Javnog preduzeća „Pošta Srbije“ širom naše zemlje.\nOsim olakšane procedure prilikom prijavljivanja za dobrovoljno služenje vojnog roka, od nedavno su značajno povećane i plate, koje sada u proseku iznose oko 35.000 dinara mesečno. Skraćene i pojednostavljene procedure konkurisanja za status profesionalnog vojnika očekuju sve one koji posle odsluženog vojnog roka budu poželeli da svoju profesionalnu karijeru nastave u Vojsci Srbije.\nViše informacija u vezi sa prijavljivanjem za dobrovoljno služenje vojnog roka sa oružjem u Vojsci Srbije u 2022. godini zainteresovani kandidati mogu da dobiju u centrima Ministarstva odbrane u svojim opštinama.\n06/07/2022 06/07/2022 pre 1 dan oruzjeonline\t0\n27/02/2022 27/02/2022 pre 4 meseca oruzjeonline\t0\nObuka učenika Srednje stručne vojne škole\n28/06/2022 28/06/2022 pre 1 sedmica oruzjeonline\t0\n25/05/2022 25/05/2022 pre 1 mesec oruzjeonline\t0


RTV Subotica • Redakcija TV Subotica • 7. jun 2022. • 09:41 •\nIsplata aprilskih penzija za kategoriju zaposlenih realizovana je u potpunosti iz sredstava Fonda PIO i za tu namenu Fond nije povukao ni jedan dinar dotacija iz budžeta Republike Srbije, izjavio je Relja Ognjenović, zamenik direktora Fonda PIO.\nOvo su izuzetno povoljni pokazatelji koji su direktni indikatori ekonomske politike koju vodi Republika Srbija i koja pokazuje pravi efekat kroz funkcionisanje penzijskog sistema.\n„Ukupno naplaćeni doprinosi za penzijsko i invalidsko osiguranje u periodu od 1. januara do 31. maja 2022. godine su za 3,3 milijarde viši od planiranih Finansijskim planom, a u odnosu na prvih pet meseci 2021. godine u ovoj godini je naplaćeno više izvornih prihoda za 20,5 milijardi dinara. Finansijska struktura Fonda PIO danas je vrlo povoljna i nije iznenađenje što smo isplatu penzija za kategoriju zaposlenih, koji su najbrojniji i čine 85% ukupnog broja penzionera, isplatili u celini iz izvornih prihoda Fonda“ – objašnjava Ognjenović.\nOgnjenović podseća da je 2021. godine Fond PIO prvi put, posle nekoliko decenija, za dva meseca isplatio penzije korisnicima iz kategorije zaposlenih bez angažovanja budžetskih sredstava, a na nivou cele 2021. godine dotacije iz budžeta su svedene na 14,8%. Ukoliko se nastavi ovaj trend u naplati doprinosa i porastu broja zaposlenih, realno je da će u ovoj godini finansijska struktura Fonda PIO biti još povoljnija.


Moguć prekid štrajka u Goši - Naslovi.net vesti\nBEOGRAD - Radnici Fabrike šinskih vozila "Goša" i dalje su u štrajku dok čekaju ishod dogovora sa nekoliko komitenata koji su najavili da će im unapred uplatiti novac za poslove koje će oni kasnije odraditi, izjavio je FoNet-u predsednik štrajkačkog odbora Milan Vujičić.\nOn je rekao da je to kompromisno rešenje, koje treba da inicira obnovu proizvodnje u fabrici. Dogovorili smo se sa nekoliko kupaca naših proizvoda da nam uplate po 30.000 dinara do kraja ove nedelje, kako bi smo u ponedeljak... »\nRadnici Fabrike šinskih vozila Goša i dalje su u štrajku dok čekaju ishod dogovora sa nekoliko komitenata koji su najavili da će im unapred uplatiti novac za poslove koje će oni kasnije odraditi, izjavio je FoNet-u predsednik štrajkačkog odbora Milan Vujičić. On je rekao da je to kompromisno... »\nGoša: Neki će platiti unapred samo da krene proizvodnja?\nSMEDEREVSKA PALANKA - Radnici Fabrike šinskih vozila "Goša" i dalje su u štrajku dok čekaju ishod dogovora sa nekoliko komitenata koji su najavili da će im unapred uplatiti novac za poslove koje će oni kasnije odraditi, izjavio je FoNet-u predsednik štrajkačkog odbora Milan Vujičić.\nRadnici Fabrike šinskih vozila "Goša" i dalje su u štrajku dok čekaju ishod dogovora sa nekoliko komitenata koji su najavili da će im unapred uplatiti novac za poslove koje će oni kasnije odraditi, izjavio je FoNet-u predsednik štrajkačkog odbora Milan Vujičić. On je rekao da je to kompromisno... »


Bobi Marjanović – MVP, Nikola Jokić -najefikasniji\nUtakmicama 14. kola spuštena je zavesa na ligaški deo ovogodišnje superligaške sezone, koji je protekao u znaku ekipe Crvene zvezde Telekom. Partizan NIS se zadovoljio drugom pozicijom, s obzirom da ima lošiji međusobni skor od ‘’crveno belih’’, valjevski Metalac Farmakom je uspeo da se domogne treće pozicije, dok je ekipa Mega Leksa stigla do četvrtog mesta, koje je i naredne sezone vodi u ABA ligu, uz plaćanje kotizacije.\nCentar Crvene zvezde Telekom Bobi Marjanović, sa 354 indeksnih poena je MVP regularnog dela ovogodišnje Superlige Srbije, a među pet najkorisnijih igrača, nalaze se još krilni centar Nikola Jokić (349) iz Mege, centar Nikola Milutinov (273) iz Partizana NIS, plejmejker Jovan Novak (257) iz Vojvodine Srbijagas i krilni centar Partizana NIS – Milan Mačvan (247).\nMarjanović, Jokić i Novak su i u idealnoj petorci Superlige Srbije, a pored njih tu su Čarls Dženkins iz Crvene zvezde Telekom kao najbolji bek i Dejan Davidovac iz FMP-a kao krilo.\nNajbolji strelac je krilni centar Mege – Nikola Jokić sa 230 postignutih koševa, ispred Bobija Marjanovića (223), Jovana Novaka (206), Marka Gudurića iz FMP-a sa 177 i Nikole Milutinova sa 172 poena.\nNajbolji skakač je Nikola Jokić sa 135 skokova, ispred Bobija Marjanovića (122) i Nikole Milutinova (119). Milan Mačvan (98) se nalazi na četvrtom mestu, dok je na petom mestu – Dejan Davidovac (87).\nSvoje saigrače je najbolje razigravao organizator igre ’’pantera’’ Filip Čović. On se sa 64 asistencije našao na samom vrhu, ispred Nenada Miljenović iz Mege, koji je sakupio četiri manje. Treću poziciju zauzima Jovan Novak sa 58 asistencije, četvrtu – Čarls Dženkins sa 44, dok se na petom mestu nalazi njegov klupski saigrač – Markus Vilijams (43).\nNajbolji bloker je centar Metalca Farmakom Đorđe Majstorović sa 23 izvršene blokade. Na drugom mestu se nalazi Nikola Milutinov sa 15, a na trećem Danilo Tasić iz niškog Konstantina koji je 14 puta blokirao protivničke igrače.\nEkipno gledano, Crvena zvezda Telekom je ekipa sa najviše indeksnih poena (1495), postignutih koševa (1233) i asistencija (268), dok je Partizan NIS tim sa najviše skokova (545).


Fudbaleri Crvene zvezde spremaju se za nastavak sezone u Superligi i izvesno, kvalifikacije za Ligu šampiona, ali se klub našao u novim problemima.\nNikola Mijailović u dresu Zvezde\nCrveno-belima je zabranjena registracija novih igrača, a mogla bi da bude izbačena iz evropskih takmičenja, što joj se već dogodilo 2014. godine.\nSada je razlog dug prema bivšem kapitenu Nikoli Mijailoviću.\n"Disciplinska komisija FSS donela je odluku o zabrani registracije novih igrača FK Crvena zvezda zbog neplaćenog duga prema našem članu Nikoli Mijailoviću. U slučaju da ne plate, rizikuju da budu izbačeni iz kvalifikacija za UEFA takmičenje", navodi se u saopštenju Sindikata profesionalnih fudbalera ”Nezavisnost”.\nZvezda duguje Mijailoviću oko 150.000 evra zbog neisplaćenih plata.


Zajednička vojna vežba Rusije i Belorusije u blizini granice sa Poljskom - Radio Šabac\nZajednička vojna vežba Rusije i Belorusije u blizini granice sa Poljskom\nRusija i Belorusija su saopštile da izvode zajedničku vojnu vežbu u blizini belorusko-poljske granice, u vreme tenzija između Minska i EU zbog migrantske krize.\nMoskva je poslala padobrance u Belorusiju u znak podrške svom savezniku u vreme tenzija zbog priliva hiljada migranata iz Belorusije na granicu sa Poljskom, navodi AP.\nVojska Belorusije je saopštila da je cilj vežbe provera spremnosti savezničkih snaga za brzo reagovanje, zbog „pojačanja vojnih aktivnosti u blizini beloruske granice“.\nNavela je da će u okviru vežbe, u kojoj učestvuju snage beloruske protivvazdušne odbrane i helikopteri, vojnici vežbati gađanje neprijateljskih izviđača i ilegalnih oružanih formacija, između ostalog.\nEvropska unija optužuje autoritarnog beloruskog predsednika Aleksandra Lukašenka da podstiče ilegalne prelaske belorusko-poljske granice. Unija veruje da je taj „hibridni napad“ odgovor Lukašenka na sankcije koje je Brisel uveo Minsku zbog oštre represije nad antivladinim demonstrantima posle prošlogodišnjih predsedničkih izbora u Belorusiji.\nBelorusija negira optužbe, ali navodi da više neće sprečavati izbeglice i migrante u njihovom pokušaju da uđu u EU.\nMinistarstvo odbrane Belorusije optužilo je Poljsku za nagomilavanje vojnika na granici „bez presedana“, navodeći da sprečavanje ulaska migranata ne opravdava razmeštanje 15.000 vojnika, koji imaju podršku tenkova, snaga protivvazdušne odbrane i drugog oružja.\nRusija i Belorusija imaju sporazum koji predviđa bliske političke i vojne veze. Lukašenko je naglasio potrebu pojačanja vojne saradnje sa Rusijom, dok je, kako je naveo, suočen sa agresivnim akcijama NATO.


7. januara 2021. – Čupava Keleraba\n7. januara 2021. LoCky\n7. januara 2021. 7. januara 2021. LoCky\nNa velikoj novogodišnjoj fejsbuk akciji koju IKC Solaris iz Novog Sada po drugi put organizuje, a gde čitaoci pod punim imenom i prezimenom, komentarom biraju najzapaženiji domaći roman u protekloj godini, najviše glasova, čak 43 je dobio roman OSTACI SVETA Igora Marojevića u izdanju Derete. Ovo je već druga nagrada koju dotični roman osvaja samo tri meseca od svog izdavanja (prva je bila „Tronoški rodoslov”). Inače je u glasanju kod IKC Solarisa drugi po broju glasova bio roman SPAVAJ ZVERI MOJA Sonje Atanasijević sa 9 glasova, Blum izdavaštvo a treći, roman DAVID PROTIV OTUŽNOG ZLODUHA Predraga…\nKnjiževna oazaDereta, Igor Marojević, Ostaci sveta, Solaris, Solarisov roman godine, vestiLeave a comment\nOva nedelja je predviđena za realizaciju dečjeg onljan programa Kulturnog centra Zrenjanina. U subotu, 9. januara na FB stranici KCZR od 10 časova možete da pratite radionicu „Kako pametno koristiti internet“ – zrenjaninske škole računara „Nimiko“, u nastavku programa održaće se radionica „Persu kutak za zdrav trenutak“ i „Iron – sportski izazov“. U toku trajanja elektronskog dečjeg programa predviđeno je da neki od učesnika, prateći onlajn program KCZR – ukoliko žele, snime svoj video zapis na osnovu datih uputstava i učestvuju u nagradnoj igri u kojoj najuspešnije očekuju vredne nagrade.…\nPriroda i društvoIron – sportski izazov, Kako pametno koristiti internet, Kulturni centar Zrenjanina, najava, Persu kutak za zdrav trenutak, vestiLeave a comment


Izmene u radu Generalnog konzulata u Torontu - SRBI.CA\nIzmene u radu Generalnog konzulata u Torontu\nGeneralni konzulat Republike Srbije u Torontu, počev od 16. marta 2020.godine ograničava svoj rad sa strankama na hitne i neodložne slučajeve.\nIz Generalnog konzulata Republike Srbije u Torontu poručuju da do poboljšanja epidemiološke situacije, odložite svoj dolazak u Konzulat.\nU skladu sa odlukama Vlade Republike Srbije, kao i preporukama Ministarstva zdravlja Ontarija, u vezi sa pandemijom COVID-19 (Korona virus) a u cilju zaštite zdravlja stranaka, kao i zaposlenih u ovom diplomatsko-konzularnom predstavništvu, Generalni konzulat Republike Srbije u Torontu, počev od 16. marta 2020.godine ograničava svoj rad sa strankama na hitne i neodložne slučajeve.\nKonzularne radnje čiji će obim biti smanjen:\nPredaja zahteva za izdavanje pasoša – Generalni konzulat će primati zahteve za izdavanje pasoša samo u hitnim i neodložnim slučajevima poput potreba lečenja u inostranstvu, smrti ili teške bolesti užeg člana porodice, regulisanja statusa u Kanadi u slučajevima kada je stranci ostavljen rok za podnošenje pasoša i drugih neodložnih slučajeva u skladu sa procenom Generalnog konzulata.\nOvera isprava – solemnizacija i javnobeležnički zapisi – isključivo po zakazanom terminu i to samo u hitnim i neodložnim slučajevima.\nZa nadoveru pečata i potpisa kanadskog javnog beležnika, kao i za izdavanje carinske potvrde, u hitnim slučajevima, biće omogućeno podnošenje dokumenata poštom. Za detaljne informacije, nazvati Generalni konzulat.\nPodnošenje zahteva za prijem u državljanstvo, prijavu dece ili sklapanja braka odložiti za period poboljšanja epidemiološke situacije.


Osma sednica Gradskog veća SSS grada Novog Sada i opština, održana je 23. februara 2011. godine. Na sednici je jednoglasno usvojen Izveštaj o radu Predsedništva i Gradskog veća SSS grada Novog Sada i opština, za 2010. godinu. Razmatran je materijal „Uticaj krize na životni standard zaposlenih i penzionera na teritoriji grada Novog Sada i opština, u 2010. godini“ i ocenjeno, da isti realno i sveobuhvatno oslikava postojeći nivo životnog standarda zaposlenih i penzionera na teritoriji grada Novog Sada.\nDoneta je Odluka o uručivanju 42. Prvomajske nagrade SSS grada Novog Sada i opština, za 2011. godinu, na sednici koja će se održati, orijentaciono između 26. i 29. aprila 2011. godine. Utvrđen je i iznos novčanog dela Nagrade za dobitnike - pojedince. Istovremeno, utvrđena je obaveza svih predsednika gradskih odbora sindikata da aktivnije pristupe postupku predlaganja kandidata za dobitnike Nagrade, kako bi Prvomajska nagrada i ove, 2011. godine bila dodeljenja najzaslužnijim kolektivima i pojedincima.\nUtvrđeno je, da je, u cilju što veće posećenosti tradicionalne Prezentacije banja i RH centara, koja će se održati 11. marta 2011. godine u Radničkom domu „Svetozar Marković“, Bul. Mihajla Pupina 24, Novi Sad, potrebno maksimalno angažovanje svih predsednika granskih sindikata, a i zaposlenih u SSS grada Novog Sada i opština.\nUpućen je zahtev Veću SSS Srbije da pokrenu Inicijativu prema socijalnim partnerima radi zaključenja novog Aneksa Opšteg kolektivnog ugovora, koji bi omogućio primenu odredbi koje se odnose na novčana prava zaposlenih i finansijske obaveze poslodavaca, a koje su Aneksom II Opšteg kolektivnog ugovora, stavljenje van snage. Istovremeno, upućen je zahtev Veću SSS Srbije da, po hitnom postupku, pristupe sprovođenju reformi Saveza samostalnih sindikata Srbije, u skladu sa opredeljenjima utvrđenim u Deklaraciji o sprovođenju reforme SSS Srbije, usvojenoj na XIV Kongresu.


Počinje ocenjivanje u nastavi na daljinu\nIz Ministarstva sugerišu da se pri brojčanom ocenjivanju započne sa najboljim ocenama, jer je, kako tvrde, to jedan od pokretača za dalje učenje.\nMinistarstvo prosvete je uputilo osnovnim i srednjim školama dopis u kome ukazuje da su se stekli uslovi za davanje prvih brojčanih ocena, jer se nastava na daljinu izvodi u kontinuitetu već mesec dana i u tom periodu su zaokružene odgovarajuće programske celine.\nU dopisu, u koji je Danas imao uvid, ne ističe se obaveza da svi đaci moraju u ovom trenutku da dobiju numeričku ocenu već je nastavnicima ostavljena sloboda da sami procene da li za to postoji osnova, u skladu sa propisima koji regulišu ocenjivanje.\nMinistarstvo sugeriše da prve brojčane ocene za rezultate nastave na daljinu treba da budu motivišuće, odnosno podsticajne, pre svega za đake koji su u prethodnih mesec pokazali posvećenost u učenju i čiji produkti govore da su dostigli očekivane ishode učenja.\nSvaka brojčana ocena treba da ima opravdanje u dokazima koji se mogu pronaći u individualnim i grupnim radovima đaka, projektima, domaćim zadacima, vežbanjima, onlajn proverama i beleškama nastavnika o određenim pokazateljima napretka u učenju, navodi se u dopisu.\nPrilikom odlučivanja o tome koju ocenu mogu dati određenom učeniku nastavnici osim merljivih rezultata treba da imaju u vidu i pokazano zalaganje za učenje, napor koji ulažu učenici, uz uvažavanje svih ograničenja posredne komunikacije (tehnička ograničenja).\nIz Ministarstva sugerišu da se pri brojčanom ocenjivanju započne sa najboljim ocenama, jer je, kako tvrde, to jedan od pokretača za dalje učenje. Poručuju i da su nastavnici ukazali da najbolji i najvredniji učenici očekuju da za svoj rad budu ocenjeni, jer ocene doživljavaju kao potvrdu da se njihovo zalaganje i postignuće uočava i vrednuje.\nPodsećaju da ocenjivanje treba da bude transparentno, a svaka ocena obrazložena učeniku i roditelju, te da se, koliko god je to moguće, primenjuju pravilnici o ocenjivanju, u kojima postoji petostepena skala za davanje brojčanih ocena.\nMinistarstvo napominje i da đaci treba da očekuju više brojčanih ocena do kraja drugog polugodišta, bez obzira da li će se u naredna dva meseca, koliko je ostalo do kraja školske godine, nastava održavati u školi ili na daljinu.\nUpisati ocene u dnevnik\nNastavnici iz škola u kojima je uveden elektronski dnevnik treba u njega da unesu brojčane ocene, a tamo gde se koristi papirni, nastavnici ocene beleže u svoje pedagoške sveske, pa će ih po povratku u škole prepisati u dnevnik.\nTagovi :epidemija korona virusa, nastava na daljinu, ocene, ocenjivanje


Česma "četiri lava" koju mnogi prepoznaju u čuvenom filmu, bogato kulturno-istorijsko nasleđe, ali i blizina vinarija, fruškogorskih manastira, te mir i udaljenost na svega sat vremena vožnje od Beograda i petnaestak minuta od Novog Sada, neki su od razloga zašto su Sremski Karlovci ovoga leta postali jedno od glavnih uporišta domaćih turista.\nGlavna ulica gradskog naselja, koje je oko 79 kilometara udaljeno od Beograda, postala je veoma nalik glavnoj ulici prestonice Srbije. Neki čak kažu nalik i austrijskoj. Kafići, turisti doduše ovog leta mahom domaći, tezge na kojima se prodaju domaći proizvodi i suveniri... često daju utisak kao da niste u vojvođanskoj varošici, već u gradu ozbiljne veličine u inostranstvu.\nDa li zbog čuvene prve srpske gimnazije, česme "četiri lava" koja je jedan od glavnih simbola poznatog filma "Lajanje na zvezde", da li zbog blizine većih gradova, ali to mesto sve više postaje nalik turističkoj metropoli do koje se vrlo lako može organizovati sadržajan jednodnevni izlet. Mesto koje je godinama popularno za đačke ekskurzije škola iz cele Srbije, zatim za "beg" Beograđana i Novosađana iz "gradske vreve" tokom vikenda, sada je postalo jedno od najpopularnijih turističkih uporišta u Vojvodini.\nPrema poslednjem popisu, u Sremskim Karlovcima,živi oko 8.750 stanovnika. To mesto, na desnoj obali Dunava, svega je oko 12 kilometara udaljeno od Novog Sada, dok je od Petrovaradina i čuvene tvrđave udaljeno devet kilometara. Tako su se mnogi odlučili da upravo ovde bude centar njihovog godišnjeg odmora, a onda da iz tog mesta obiđu sve obližnje atrakcije.\nPrema ranijim zvaničnim podacima, ovu vojvođansku varošicu godišnje poseti najmanje 20.000 "pravih turista", dakle onih koji u Karlovce dođu u pratnji vodiča koji u ovom gradu uzmu prenoćište i plate obilazak svih dostupnih znamenitosti. S druge strane, a naročito u ovogodišnjim okolnostima, mnogo je onih koji su samostalno obilazili ovo mesto i sebi organizovali izlete.\nVinarije, Prva srpska gimnazija, Kapela mira\nKarlovce su, kako kažu, u Turističkoj organizaciji ovog grada, u vreme pre korone dosta posećivale mnogobrojne "visoke delegacije" jer su se tu često održavali i različiti kongresi i seminari.


Mađarski premijer Viktor Orban izjavio je da će države članice Višegradske grupe (Mađarska, Češka, Slovačka, Poljska) preskočiti neformalni mini-samit Evropske unije o migrantima, zakazan za nedelju u Briselu.\nOrban je rekao da je Višegradska grupa veruju da bi takve sastanke trebalo da organizuje Evropske savet, a ne Evropska komisija, koja stoji iza sastanak u nedelju, prenosi MTI.\n- Razumemo da se države bave izazovima unutrašnje politike, ali ovo ne sme biti rezultat panevropske žubre, jer to samo stvara haos - rekao je Orban.\nVišegradska grupa smatra da nije posao Evropske komisije da organizuje sastanke lidera EU, već je to posao predsednika Evropskog saveta Donalda Tuska, navodi Orban, podsećajući da je Tusk zakazao Samit EU za sledeći četvrtak, 28.jun, a da će jedna od tačaka dnevnog reda biti migracije.\nOrban je dodao da će Višegradska grupa prisustvovati Samitu zakazanom za sledeći četvrtak i petak.


“Brojne posledice članstva Kosova u Interpolu”\nŠef srpskog Interpola Milan Dimitrijević rekao je za RTS da bi novi pokušaj da se na skupštini Interpola 20. novembra Kosovo učlani u tu organizaciju bio presedan i pravno nasilje.\nSedište Interpola u Lionu (Foto RSE)\nPosledice učlanjenja Kosova u Interpol bile bi brojne i nesagledive ne samo za Srbiju već i za druge zemlje, rekao je gostujući u Dnevniku RTS-a Milan Dimitrijević.\n"Ministar Stefanović je jasno definisao probleme i bojazni Republike Srbije a one su i bezbednosne, kriminalne i pravne. Napravio bi se presedan i pravno nasilje. Rukovodstvo Interpola je godinama upoznavano sa razlozima i argumentima Srbije a jasno je definisano na koji način i pod kojim uslovima neko može da postane član", rekao je Dimitrijević.\nPosledice bi bilo kršenje rezolucije 1244, bila bi prekršena pravila Interpola a otvorilo bi se i polje pravne nesigurnosti. Na poternicama koje bi iniciralo Kosovo našli bi se i mnogi Srbi.\n"Apsolutno postoji bojazam da bi se neki Srbi našli na poternicama, a tu je i mogućnost zloupotreba baza podataka", objasnio je šef srpskog Interpola.\nSrbija radi sve da do učlanjenja Kosova u Interpol ne dođe iako su politički pritisci veliki a i odluka o stavljanju te tačke na dnevni red skupštine Interpola nije doneta konsenzusom.\nKada je reč o suzbijanju organizovanog kriminala na Kosovu, što je jedan od argumenata onih koji se zalažu za učlanjenje, saradnja lokalne policije odvijala se i do sada preko Unmika.\n"Reč je o zameni teza. Saradnja Interpola i Unmika traje od 2002. godine i pokrivaju celokupno područje i ne postoji ni jedan argument da tom saradnjom nije pokriveno sve", tvrdi Dimitrijević.\nKada je reč o broju srpskih državljana za kojima Interpol traga šef srpskog Interpola kaže da je to promenljiva kategorija.\nTaj broj se menja ali realna cifra je između 1.000 i 1.200 potraga za našim državljanima. Najduže se traga za licima koja su se bavila organizovanim kriminalom i to još početkom 2000-tih godina", rekao je Dimitrijević.\nKada je reč o rezultatima koje Srbija postiže na polju borbe protiv terorizma i organizovanog kriminala naša zemlja se već godinama unazad nalazi u prvih deset zemalja najpoželjnijih za saradnju, rekao je za RTS šef srpskog Interpola Milan Dimitrijević.


Privrednici sve više koriste mogućnost da inicijativama i predlozima utiču na kreiranje regulatornog okvira i ukupnog ambijenta za poslovanje, a od 93 inicijative koje smo prošle godine pokrenuli, 34 su realizovane, kroz izmene postojećih propisa i unapređenje prakse\nUveli smo „Dane otvorenih vrata sa Poreskom upravom“, kako bismo unapredili komunikaciju sa Poreskom upravom. Tokom 2017. godine, zahvaljujući zalaganju PKS, za 57 članica PKS izvršen je povraćaj PDV-a u ukupnom iznosu, naveo je Čadež, pozivajući privrednike da se obrate za podršku ukoliko imaju problem sa povraćajem PDV-a. On je informisao članove SKujpštine i da je PKS nedavno postala član Saveta za BDP, kojim predsedava premijerka Srbije Ana Brnabić, a koji je još jedan mehanizam da se čuje glas privrede I zastupa interes članica.\nNa planu edukacije napravljen je veliki iskorak - više od 10.690 menadžera i predstavnika kompanija iz svih sektora privređivanja pohađalo je prošle godine edukativne programe, a samo na licenciranim obukama imali smo više od 1900 polaznika. Od jeseni će početi da radi Poslovna akademija, koja će obezbediti kvalifikacije i stručnost. Zakon o dualnom obrazovanju, primenjivaće se od septembra 2019. godine, a od jeseni, uvažavajući potrebe i predloge privrede, u školski sistem se uvodi još deset dualnih obrazovnih profila.\nČadež je pozvao privrednike da koriste mehanizme uticaja koji su im na raspolaganju, kao i da daju predloge za unapređenje postojećih servisa i usluga. Privrednicima su sve usluge PKS na raspolaganju i o njima se mogu informisati posredstvom Biznis info servisa, portala E-usluge, sajta i opšte informativne brošure.\nKada je u pitanju internacionalizacija poslovanja, u prvih pet meseci ove godine organizovano je 34 događaja u zemlji i inostranstvu, na kojima je učestvovalo 1.177 domaćih i 2.810 inostranih kompanija, a do kraja godine planirani su poslovni forum u MEDEF-u, Tunisu, u tri italijanske pokrajine, Alžiru, Kataru, Turskoj, Temišvaru, Moskvi, Londonu i Beogradu, kao I regionalni sajmovi u Sloveniji, Albaniji i drugim zemljama.\nUštedu i novca i vremena privrednicima je donela i digitalizacija komorskih usluga, a do sada je digitalizovano 27 servisa. Odgovor na potrebe privrede, posebno malih i srednjih preduzeća, jeste Centar za digitalnu transformaciju. U toku je stvaranje mreže konsultanata za digitalnu transformaciju privrede.\nUoči sednice Skupštine, koja je protekla u tonu izveštaja o aktivnostima i najave za naredni period, po oblastima rada, zasedao je i Upravni odbor PKS. Članovi Skupštine na sednici usvojili su i izveštaj o radu i finansijski izveštaj za prošlu godinu.


Ministar Radulović razgovarao sa ambasadorom Sjeverne Makedonije Trpkoskim: Odlične političke odnose osnažiti ekonomskom saradnjom\nDatum objave: 21.12.2020 14:50 | Autor: MVP\nMinistar vanjskih poslova Đorđe Radulović razgovarao je danas sa ambasadorom Republike Sjeverne Makedonije u Crnoj Gori Mihajlom Trpkoskim.\nMinistar Radulović je izrazio zadovoljstvo frekventnim političkim dijalogom i sveukupnim odnosima Crne Gore i Sjeverne Makedonije, koje karakterišu tradicionalno prijateljstvo i sadržajna saradnja na bilateralnom, regionalnom i multilateralnom planu.\nŠef crnogorske diplomatije je kazao da dvije države, kao članice NATO, dijele evroatlantske vrijednosti i snažno opredjeljenje ka članstvu u Evropskoj uniji.\nMinistar Radulović je istakao da bi ekonomsku saradnju trebalo unaprijediti kroz organizovanje biznis foruma, te na taj način povezati investitore dvije države i definisati potencijalne oblasti za ulaganje. Na toj liniji, ocijenio je da samo zajedničkim naporima možemo prevazići negativne posljedice COVID-19.\nAmbasador Trpkoski je izrazio očekivanje da će odlični i prijateljski odnosi biti nastavljeni, dodajući da nas na to obavezuje zajednička istorija i očekivanja naših naroda. Istakao je da je Sjeverna Makedonija, riješavajući otvorena pitanja sa susjedima, postala država koja stvara mirne relacije, te njeguje dobrosusjedsku saradnju.\nAmbasador Trpkoski je prenio ministru Raduloviću čestitke ministra vanjskih poslova Sjeverne Makedonije Bujara Osmanija povodom stupanja na dužnost. Na toj liniji, šef crnogorske diplomatije uputio je poziv kolegi iz Skoplja da dođe u zvaničnu posjetu Crnoj Gori čim epidemiološka situcija to dozvoli.\nSagovornici su dogovorili nastavak aktivnosti u cilju realizacije posjeta na najvišem političkom nivou, te pozdravili saradnju na multilateralnom planu kroz uzajamu podršku u međunarodnim organizacijama.


Početni rezultati čeških izbora: Vode Socijaldemokrati\nNajveća opoziciona stranka, Socijaldemokrati, preuzela je vodstvo nakon objave početnih rezultata parlamentarnih izbora u Češkoj, koji su okončani u subotu.\nStranka koju predvodi bivši premijer Bohislav Sobotka osvojila je 22,2 posto glasova, na osnovu rezultata s deset posto prebrojanih glasačkih mjesta, prenosi Reuters.\n"Čvrsto vjerujem da ćemo biti u stanju da formiramo snažnu vladu do kraja godine. Potreban nam je snažan mandat, želimo osvojiti oko trećine glasova", izjavio je Sobotka novinarima nakon objave početnih rezultata.\nAnkete javnosti pokazivale su da će proevropski Socijaldemokrati osvojiti oko 25 posto glasova jer Česi kažnjavaju stranke desnog centra, koje su na vlasti najveći dio vremena u proteklih sedam godina, zbog bolnih budžetskih rezova i korupcijskih skandala.\nOčekuje se da ljevičarska vlada nametne nove poreze bankama i kategoriji građana s visokim primanjima kako bi prikupila sredstva za socijalne programe i održala budžetski deficit ispod propisanog nivoa EU od tri posto BDP-a.\nSocijaldemokrati, koji su u opoziciji od 2006. godine, namjeravaju oformiti manjinsku vladu podržanu u parlamentu od Komunista, naslijednika totalitarne stranke koja je izgubila vlast u "Plišanoj revoluciji" iz 1989. To bi bilo prvi put da jedna stranka krajnje ljevice dijeli vlast u postokomunističkoj eri u Češkoj.


16. Međunarodni kongres slavista u Beogradu\nBr. 46 /2018.avgust 7526 (2018)\nXVI Međunarodni kongres slavista 2018.\nFilološki fakultet Univerziteta u Beogradu, Srbija\nPREDMET: Teme za 16. Međunarodni kongres slavista u Beogradu, 20-27. avgust 2018.\nSrpska razvojna akademija (RAS) u Beogradu ima program izučavanja slovenske istorije i slovenskih jezika i o tome obaveštavamo 4 godine državne i naučne ustanove, ali s Filološkog fakulteta u Beogradu nas niko nije kontaktirao. Bili bismo vam zahvalni ako biste prihvatili prisustvo predstavnika Srpske razvojne akademije i njenih saradnika, kao i predstavnika izdavačkih kuća koje su objavile veliki broj naunih knjiga o slovenskoj istoriji i slovenskim jezicima. Naravno, sadržaji tih dela i program naše akademije odbacuje sve ono što zvanična istorija sveta i jezikoslovlje (lingvistika) unosi u naučne i školske knjige.\nOpširnije: 16. Međunarodni kongres slavista u Beogradu\nJavni poziv svim Srbima\nSrpski nacionalni program "Svi Srbi sveta jedan narod", Srpska razvojna akademija "RAS" Beograd - Srbija i Naučna fondacija Nikola Tesla SAD\nsvim Srbima matice i dijaspore da učestvuju u donošenju SRPSKOG NACIONALNOG PROGRAMA\n"SVI SRBI SVETA JEDAN SRPSKI TESLIN NAROD"\nOpširnije: Javni poziv svim Srbima\nDani Miloša S. Milojevića\nU Crnoj Bari u Opštini Bogatić od 22-24. juna 2018. godine organizovana je trodnevna manifestacija u čast znamemitog istoričara i književnika Miloša S.Milojevića.\nPrva po redu manifestacija „Dani Miloša S. Milojevića“ bogatog je i raznolikog sadržaja. Otvorena je promocijom knjige „Pesme i običaji ukupnog naroda srpskog“, Miloša S. Milojevća, a centralni deo manifestacije drugog dana bio je prvi Naučni skup sa međunarodnim učešćem, na kom je diskutovano na temu „Doprinos Miloša S. Milojevića književnosti“.\nOpširnije: Dani Miloša S. Milojevića\nGlas naroda Dalmacije i primorskih zemalja, br. 2\nEvo pred vama je drugi broj "Glasa Naroda Dalmacije i Primorskih zemalja" , informativnog organa pokreta "Zapadne Strane" koji čuva pravoslavnu i srpsku kulturu i identitet Dalmacije i Zapadne Hercegovine i pokušava ako je to moguće da spasizadnje preostatke srpskog naroda od nestanka sa vekovnih ognjišta. Mnogi će na naš pokret da gledaju s omalovažavanjem. U ovoj regiji živi prema zvaničnoj statistici toliko malo Srba da za većinu "ozbiljnih" srpskih nacionalista ona nije značajna. Naš pokret možda nema veliku budućnost i možda će za samo malo vremena da bude zaboravljen. Ali postoje stvari kojene mogu i ne sme da budu zaboravljene. Zapamtite : Bitka nije izgubljena dok znamo za što se borimo". A naš neprijatelj ,zapadne sile i njihovi lokalni izvršioci dobro znaju za što se bore , i zato pokušavaju da izbrišu svaki trag srpstva iz Dalmacije i Zapadne Hercegovine , da i mi zaboravimo da je to nekad bilo naše i još je uvjek naše jer naš narod tu živi.nije slučajno da je upravo u ovoj regiji najjača aktivnost raznih ustaša i hosovaca . Što god bilo , ne smijemo zaboraviti.Jednog dana će opet svjetlo pravoslavlja da zasja nad Dalmacijom i Zapadnom Hercegovinom , postojbinom drevne srpske države.\nOpširnije: Glas naroda Dalmacije i primorskih zemalja, br. 2\nGlas naroda Dalmacije i primorskih zemalja\nMemorandum srbskog nacionalističkog pokreta “Zapadne strane”\nMoto-hodočašće “Ruski Balkan”


Jure Dolenec nakon Rusije: Video sam još protiv Holandije da „to nije to“! – Balkan-Handball.com\nHome / SP 2021 / Jure Dolenec nakon Rusije: Video sam još protiv Holandije da „to nije to“!\nNakon svoje najubedljivije pobede na Svetskim prvenstvima u prvom kolu, reprezentacija Slovenije je poptuno neočekivano poražena od Rusije u drugoj rundi, 31:26. U kontra ritmu, bez dobre energije i raspoloženih igrača bila je četvrta selekcija Evrope u duelu sa izabranicima Velimira Petkovića.\nNezadovoljstvo iznenađujućim porazom nije krio ni selektor Ljubomir Vranješ.\n-Jako sam nezdovoljan našim današnjim nastupom, siguran sam da možemo igrati mnogo bolje i u odbrani i u napadu. Rusija je dobar tim, ali sam očekivao puno više od naše igre. Mislim da nije problem u motivaciji, ovi momci uvek daju sve od sebe kada nose dres sa državnim grbom. Nije strašno izgubiti, ali je važno da igrači uvek daju maksimum kada se bore za svoju zemlju – rekao je Vranješ nakon meča.\nNa njegove reči nadovezao se jedan od najiskusnijih igrača reprezentacije, Jure Dolenec:\n-Moraćemo da pokažemo više u nastavku turnira. Kako ćemo to učiniti, verovatno će nam reći selektor, siguran sam da će on naći odgovor, a na nama će biti da to prenesemo na teren. Moramo mnogo bolje od ovoga. Ako se posle utakmice ne osećate fizički „uništeno“, znači da niste dali sve od sebe. Još od drugog meča protiv Holandije sam govorio da to nije to, da nismo na potrebnom nivou, a to se, nažalost, danas i potvrdilo – rekao je desni bek Barselone.\nJure DolenecLjubomir VranješrusijaSlovenijaSP 2021\n← Prethodni članak Debakl od Egipta drugi najveći u istoriji makedonske reprezentacije\nNaredni članak → Petković o pobedi nad Slovenijom: Ponosan na momke, rastemo iz meča u meč!\nGotovo u Sloveniji, Trimo Trebnje ispisalo istoriju\nGorenje je šampion Slovenije!


Prihodi Microsofta skočili zahvaljujući cloud poslovanju | Gde Investirati\nPrihodi Microsofta skočili zahvaljujući cloud poslovanju\nJanuary 27, 2017\tComments 0\nMicrosoft je u proteklom tromesečju ostvario čistu dobit od 5,2 milijarde dolara, što je 3,6 posto više nego godinu dana pre, a kako su porasli i prihodi tog tehnološkog diva, cena akcija dostigle su rekordne nivoe.\nPrema izveštaju Microsofta, objavljenom u četvrtak, prihodi su u proteklom tromesečju dostigli 24,09 milijardi dolara, 1,2 odsto više nego u istom kvartalu godinu dana pre. Prema prilogođenim podacima, prihodi su iznosili 26,07 milijardi dolara, što je takođe više na godišnjem nivou.\nKako su rezultati bolji od očekivanja analitičara, cena akcije tog softverskog diva porasla je u četvrtak na Wall Streetu oko 1 odsto, pa je dostigla rekordni nivo od 64,30 dolara.\nRast prihoda Microsofta zahvaljuje se uspešnosti njegovog ‘cloud’ poslovanja, koje uključuje proizvode kao što su Windows Server i platforma Azure.\nPrihodi u tom segmentu porasli su za 8 odsto na godišnjem nivou, na 6,9 milijardi dolara. Samo od Azurea prihodi su porasli čak 93 odsto. Međutim, pritom je blago pala bruto marža, na 48 odsto, jer je u tom području velika konkurencija kompanija, kao što su lider Amazon.com, potom Alphabetov Google, IBM i Oracle.\nS druge strane, prihodi najvećeg svetskog proizvođača softvera pod pritiskom su zbog pada prodaje ličnih računra (PC), što je umanjilo potražnju za Windows operativnim sistemom.\nPrema podacima IDC-a, prodaja PC-a u svetu pala je u poslednjem lanjskom tromesečju za 1,5 odsto na godišnjem nivou. Stoga su prihodi Microsofta u segmentu koji uključuje Windows softver i mobilno poslovanje u proteklom tromesečju pali za 5 odsto, na 11,8 milijardi dolara.\nPod vođstvom izvršnog direktora Satya Nadelle, Microsoft se preusmerava s tradicionalnog softverskog poslovanja, koje raste sporo, na ‘cloud’ usluge i mobilne aplikacije. Među ostalim, Nadella je vodio i najveće preuzimanje u istoriji Microsofta, postigavši lani dogovor o kupovini društvene mreže LinkedIn za 26,2 milijarde dolara.\nU proteklom tromesečju LinkedIn je ostvario prihod od 228 miliona dolara, pri čemu je zabeležio čisti gubitak od 100 miliona dolara.\nPrevious Prihodi kompanije Alphabet porasli, akcije pale\nNext EU uvela nove antidamping carine za uvoz čelika iz Kine\nSaudijska Arabija će zamrznuti proizvodnju bez učešća Irana\nSaudijska Arabija je spremna da zamrzne nivo proizvodnje nafte narednog meseca bez obzira na učešće Irana u dogovoru, kazao je neimenovani predstavnik OPEC-a, prenose svetski mediji.\nTransport\t0 Comments\nFlydubai uvodi letove za Podgoricu preko Sarajeva\nAviokompanija “FlyDubai” objavila je da od 1. novembra otvara liniju Sarajevo – Podgorica – Dubai.\nU prvoj polovini 2018. češki proizvođač prodao je širom sveta preko 650.000 automobila, uz rast od 11,6% na godišnjem nivou.


Šarović: Od Šmitovih poteza zavisiće naš odnos prema njemu | Novine Toronto\nŠarović: Od Šmitovih poteza zavisiće naš odnos prema njemu\nPredsednik Srpske demokratske stranke (SDS) Mirko Šarović izjavio je da će od poteza novog Visokog predstavnika u BiH Kristijana Šmita zavisti odnos te stranke prema nemačkom diplomati.\nŠarović je naveo da su prve Šmitove poruke "više pomirujuće nego oštre, ali bez nagoveštaja jasnog kursa koji će zauzeti posle preuzimanja dužnosti", saopšteno je iz SDS-a.\n"Upravo od tog njegovog kursa zavisiće naš odnos prema njemu i njegovoj ulozi u BiH, uvažavajući činjenicu da dolazi kao predstavnik ozbiljne zemlje kao što je Nemačka", naglasio je lider SDS-a.\nPrema njegovim rečima, dosadašnji Visoki predstavnik Valentin Incko ostavio je Šmitu "veliki teret, koji u ovom trenutku izgleda nesavladiv, kao i veliku političku krizu u zemlji, sa neizvesnim perspektivama i potencijalom da se produbi".\n"Kada se postavlja pitanje saradnje sa novim Visokim predstavnikom, reč saradnja je neadekvatna. Šmit treba da bude upoznat sa javnom pozicijom relevantnih političkih predstavnika iz Republike Srpske u odnosu na nametnute odluke Valentina Incka, kao i o našem neprihvatanju korišćenja bonskih ovlašćenja, što je potpuno jasno i izvesno", naglasio je Šarović.\nPredsednik SDS-a je ocenio da će stvari biti jasnije narednih dana i sedmica kada se obelodane sve namere novog Visokog predstavnika, dodavši da je Šmitova uloga unapred oslabljena, jer njegovo imenovanje nije potvrdjeno u Savetu bezbednosti UN-a.\nIstakao je da je jedan od njegovih ciljeva poboljšanje funkcionalnosti BiH, kao i sprečavanje odlaska mladih, obrazovanih ljudi iz BiH.\nNovi Visoki predstavnik je istakao da u BiH dolazi da radi u interesu svih njenih naroda, ali i pripadnika "ostalih" i nacionalnih manjima, a svima u BiH je poručio: "Samo opušteno"


Home Novosti Gradske novosti Distrikt i dalje bez ugovora za struju za 2019. godinu\nJP “Komunalno Brčko” i Brčko distrikt BiH još nisu okončali proces ugovaranja snabdijevanja Brčko distrikta BiH električnom energijom za 2019. godinu, saopšteno je danas iz ovog javnog brčanskog preduzeća.\n“Juče je potpisan novi aneks ugovora o snabdijevanju Brčko distrikta BiH električnom energijom na period od sedam dana sa MH Elektroprivreda RS a.d. Trebinje, odnosno do kraja januara 2019. godine. Ovo je novi aneks, nakon što je 31. decembra 2018. godine potpisan drugi aneks ugovora o snabdijevanju za 2018. godinu, a koji se odnosi na period snabdijevanja Distrikta električnom energijom do 15. januara, potom i treći kojim je produženo snabdijevanje električnom energijom do 22. januara do ponoći”, navodi se u informaciji, i dodaje “isporuka električne energije na osnovu četvrtog aneksa, sa kojim je saglasan i osnivač – Skupština i Vlada, te Pravobranilaštvo Distrikta, nastavljena je prema istoj cijeni od 0,094877 KM/kWh, koja je važila i za 2018. godinu”.\nMeđutim, upravo je cijena snabdijevanja na period od godine dana najveći kamen spoticanja u pregovorima sa Elektroprivredom Republike Srpske o snabdijevanju Distrikta električnom energijom u tekućoj godini, s obzirom da je ponuđena cijena viša od one koju je javno preduzeće spremno da plati, odnosno u mogućnosti da podnese.\n“Radna jedinica „Elektrodistribucija“ je još krajem jula 2018. godine pokrenula javni postupak za nabavku električne energije, na otvorenom tržištu, za potrebe snabdijevanja krajnjih kupaca u Brčko distriktu BiH i pokrivanje gubitaka u distributivnoj mreže u 2019. godini. Planom nabavke za 2019. godinu predviđena je nabavka 282.000.000 kWh, čija je procijenjena vrijednost bez PDV-a 29.500.000,00 KM. Na objavljeni javni poziv za dostavu ponuda za isporuku električne energije za potrebe Brčko distrikta BiH u 2019. godini tada je pristigla samo jedna ponuda, i to od JP “Elektroprivreda BiH” d.d Sarajevo, koja je ponudila traženu količinu električne energije za veći iznos nego što je JP “Komunalno Brčko” u mogućnosti da plati. Na ponovljeni javni poziv raspisan u septembru prošle godine nije bilo prijava”, kažu u JP “Komunalno Brčko”.\nZato je u novembru 2018. godine započelo pregovaranje o snabdijevanju sa Elektroprivredom RS, kao dugogodišnjim snabdjevačem Distrikta električnom energijom, koje još traje.\nO svemu su informisani i članovi Vlade i Skupštine, koji se nadaju rješenju koje neće biti na štetu ni snabdjevača ni kupca. Gradonačelnik Siniša Milić je prošle sedmice izjavio da je ovaj slučaj opomena da ubuduće ti pregovori možda počnu ranije ili da se počne raditi na doradi zakonske regulative.\n“Pitanje je sada pravog smisla dijela arbitražne odluke koji govori o obavezi entiteta da isporučuju i snabdijevaju Brčko distrikt BiH električnom energijom. Postoje tumačenja da je Brčko dio jedinstvenog sistema i da su obaveze entiteta da pod istim uslovima pod kojima snabdijevaju svoje potrošače u Federaciji BiH i Republici Srpskoj snabdijevaju i one u Distriktu”, rekao je gradonačelnik.\nIz JP “Komunalno Brčko” su najavili i da neće biti poskupljenja električne energije, barem ne tokom zimskog perioda.\nPrethodni postU ponedjeljak vanredna sjednica Skupštine – tema Budžet za 2019\nSledeći postKladje lokacija nove sanitarne deponije u Distriktu\nSavjet mladih Brčko distrikta BiH, u saradnji sa Privrednom komorom, organizatorom tradicionalnog Međunarodnog sajma privrede u Brčkom, koji će ove godine biti održan od...


Obaveštenje o novčanoj pomoći\nVažno obaveštenje o novčanoj pomoći\nPrema Zakonu o Privremenom registru punoletnih državljana Republike Srbije kojima se uplaćuje novčana pomoć za ublažavanje posledica pandemije bolesti COVID-19 izazvane virusom SARS-CoV-2, Banca Intesa će omogućiti prijem novčanih sredstava putem posebnih (jednokratnih) platnih računa svim fizičkim licima koja nemaju otvoren platni račun u našoj Banci, a izjasnila su se za prijem sredstava preko Banca Intesa. Fizička lica kojima je otvoren poseban račun za uplatu novčane pomoći, o tom računu i uplati se mogu informisati preko kontakt centra Ministarstva finansija – Uprave za trezor.\nNapominjemo da Banka neće zaračunavati troškove za otvaranje ili održavanje posebnih namenskih računa, a novčana sredstva po uplati na račun, mogu biti podignuta u bilo kojoj našoj ekspozituri.\nSvi naši klijenti koji imaju platni račun u Banca Intesa, a prijavili su se za novčanu pomoć, biće obavešteni po uplati sredstava na ugovoreni način (npr.SMS, imejl, pošta).\nTakođe, informacija o uplati novčanih sredstava klijentima je dostupna i putem Intesa Online i Intesa Mobi usluga elektronskog i mobilnog bankarstva.\nKlijenti koji su se prijavili za jednokratnu pomoć unošenjem podataka iz nove lične karte, kojom je zamenjen lični dokument priložen prilikom otvaranja platnog računa u Banci, moći će neometano da podignu svoja novčana sredstva, s tim što je potrebno da prilikom prve naredne posete ekspozituri Banke ažuriraju svoje lične podatke.\nNovčanim sredstvima klijenti mogu raspolagati na uobičajen način (npr. plaćanjem platnom karticom, podizanjem na bankomatu, prenosom putem elektronskog i mobilnog bankarstva i slično).\nRepublika Srbija - Ministarstvo finansija, putem Uprave za trezor, isplatiće novčanu pomoć u iznosu od dva puta 30 eura u dinarskoj protivvrednosti po zvaničnom srednjem kursu NBS, na dan stupanja na snagu Zakona, što na dan stupanja na snagu Zakona iznosi 3,527.37 dinara, i to prema dinamici Ministarstva finansija i Narodne banke Srbije: prvo primaocima penzija i korisnicima prava na socijalnu pomoć, a potom građanima koji su se prijavili za dobijanje ove pomoći:\n• Isplata prvog dela izvršena je u maju 2021.godine\n• Isplata drugog dela započinje u novembru 2021.godine.\nPored navedenog, isplata dopunske novčane pomoći u iznosu od 20 eur u dinarskoj protivvrednosti po zvaničnom srednjem kursu NBS na dan stupanja na snagu Zakona, započinje u decembru 2021.godine, za punoletne građane koji su se prijavili za novčanu pomoć od 2 x 30 eur (bez nove/dodatne prijave) i za punoletne građane koji se nisu prijavili, ali se naknadno prijave za ovu dopunsku novčanu pomoć u zakonom propisanom roku, objavljenom od strane Ministarstva finansija.\nZa sva dodatna pitanja u vezi sa isplatom novčane pomoći, kao i podacima koji su bankama dostavljeni, potrebno je elektronskim putem kontaktirati Ministarstvo finansija, preko portala Uprave za trezor.


Nova super plastika u koštac sa čelikom - Gradjevinarstvo.rs\nNova super plastika u koštac sa čelikom\n11.07.2012. | Architect Magazine\nPrema istraživačima sa Univerziteta u Tel Avivu, globalna potrošnja plastike će dostići 200 miliona tona godišnje do 2020. godine. Kako se naučnici trude da razvijaju biološke alternative polimera koji su na bazi petroleuma, drugi se fokusiraju na pravljenje tradicionalnih plastika više efikasnim.\nMoše Kol, profesor na Hemijskom fakultetu Univerziteta u Tel Avivu, objavio je stvaranja plastike višeg kvaliteta - u obliku super snažnog polipropilena. Kolova nova verzija polipropilena, koji je jedan od najčešće korišćenih plastika, omogućila je razvoj novog, kvalitetnijeg katalizatora za proces proizvodnje polimera. "Svi koriste iste gradivne blokove, tako da je ključ u korišćenju različitih mašina", kaže Kol. Rezultat je polipropilen sa najviše jedinstvenim lancem polimera i najvišom tačkom topljenja stvoren do sada.\nKol i njegov tim očekuju da će nova plastika biti primenjena u automobilskoj i građevinskoj industriji, gde se plastike visoke čvrstoće sve više koriste umesto čelika, keramike i drugih jakih materijala sa velikom otelotvorenom energijom.\n"Plastične cevi zahtevaju daleko manje sirovina, teže deset puta manje od čelika i sto puta manje od cementa. Smanjeno curenje znači efikasnije korišćenje vode i bolji kvalitet vode", izjavio je profesor Kol. Možemo se samo nadati da će reciklaža polipropilena - koja nije bila tako uspešna kao reciklaža čelika ili PET materijala - će isto tako postati više efikasna.\nPlastični most za budućnost


Vesti online / Sport / Fudbal / I Italijani se pitaju: Zašto Sergeja nema među "orlovima"?\nSrbija je na Mundijalu u Rusiji, a u kvalifikacijama za SP šansu nije dobio najbolji fudbaler Lacija Sergej Milninković Savić. U Srbiji je "zavera ćutanja" kada je ova tema u pitanju. Razloge nepozivanja u najbolju selekciju igrača za koga je navodno Juventus letos ponudio 70.000.000 evra pokušali su da otkriju Italijani.\nBriljira u Laciju, ali ga nema u najboljoj selekciji Srbije: Sergej Milinković Savić\nPortal calcionews24.com se pita kako je moguće da igrač koji je na meti brojnih elitnih klubova, i za kojeg je Juventus letos nudio 70 miliona evra, ne nalazi na spisku reprezentacije. Ovaj portal piše da je jedan od razloga loš odnos između Sergejevog agenta Mateje Kežmana, nekadašnjeg reprezentativca naše zemlje, i selektora Slavoljuba Muslina, a drugi razlog je neigranje sjajnog veziste za selekciju do 21 godine na Evropskom prvenstvu u Poljskoj, zbog zabrane Lacija kako bi bio odmorniji za sezonu u dresu Rimljana.\nSelektor Slavoljub Muslin je više puta govorio da mu se Sergej ne uklapa u koncepciju, da je mlad i da ne znači da ga u budućnosti neće pozivati. Muslin je za ove kvalifiakcije pozivao 36 igrača, ali među njima nije bilo nekadašnjeg fudbalera Vojvodine i Genka.\n* Koliko je FSS zaradio od plasmana na Mundijal?\n* "Orlovi" na putu do Rusije u brojkama: Muslin pozivao 36 igrača, Mitrović prvi strelac, Tadić najbolji paker\nFUDBAL "Sergej ima nekih problema sa selektorom, bio bi pojačanje za Mundijal"\nFUDBAL Hrvati maštaju kako bi mogli da preskoče Srbiju, da odu u baraž i da nas izbace\nFUDBAL Matić o strahovima, neuspeuhu i željama\nFUDBAL Ovaj podatak nagoveštava da sigurno idemo u Rusiju


City :: Sport :: Prvi trening jesenjeg prvaka Superlige Srbije, RK Železničar\nHome | Sport | Prvi trening jesenjeg prvaka Superlige Srbije, RK Železničar\n09. 01. 2018. Niš\nAutor: Redakcija, Foto: RK Železničar Izvor: RK Železničar\nPrvi trening jesenjeg prvaka Superlige Srbije, RK Železničar\nRukometaši Železničara, jesenji prvaci Superlige Srbije, počeli su u ponedeljak pripreme za drugi deo sezone.\nTrener Josif Petković obavio je u hali Čair prozivku, a na njoj se, uz sve igrače koji su okončali prvi deo prvenstva, izuzev teže povređenog Miloša Padežanina, za koga je sezona završena, našlo i jedno novo lice. Nikola Ivanović, perspektivni desni bek rođen 1998. godine, stigao je iz Partizana, a ekipi će se u toku nedelje priključiti još jedno pojačanje – Nemanja Milovanović, dosadašnji levi bek Metaloplastike. Prema rečima tim menadžera Ivana Šmigića, reč je o momcima koji bi trebalo da pojačaju konkurenciju na bekovskim pozicijama, a Nišlije još jure nekoliko zvučnijih pojačanja, pre svega na pozicijama desnog beka i drugog golmana, kako bi bili što konkurentiji u plej-ofu.\n-Mi smo učešće u plej-ofu, objektivno gledano, već obezbedili, tako da sve što budemo radili od sada pa nadalje, biće usmereno ka našem što boljem nastupu u doigravanju za titulu, plasman u regionalnu SEHA ligu i Evropu, iako nećemo zanemariti ni preostale utakmice u Superligi. Ambicije su nekako naglo porasle, pa očekujem od ljudi koji vode klub, ali i ljudi koji vode grad i koji su od početka svim snagama uz nas, da učine dodatni napor da se igrački pojačamo. Mi imamo formiran „kostur“ ekipe, koji ja ne bih dirao ko god da nam dođe, ali, naprosto, potrebna nam je malo jača konkurencija na određenim pozicijama. Radićemo maksimalno u našoj hali, nisam od trenera koji preferiraju veliki broj kontrolnih utakmica. Pokušaćemo da odgovarajuće protivnike nađemo za termin između 26. i 28. januara, dakle za vikend pre nastavka prvenstva - istakao je iskusni stručnjak Joška Petković.\n-Napravili smo zaista izvanredne rezultate u prvom delu sezone, sada ostaje da nastavimo sa treninzima i da taj niz produžimo, najpre do kraja osnovnog dela Superlige, pa da onda plej-of odigramo na najvišem nivou i vidimo gde smo u odnosu na naše najbolje ekipe. Sportski je stremiti najvišim ciljevima, tako razmišljamo i mi igrači, sa takvim ambicijama ćemo ući u najvažniji deo sezone - naglasio je kapiten ekipe Milan Vučković.


Sudski tumač i prevodilac za engleski jezik - Cena strane prevoda 800 RSD\nNaše usluge prevođenja uključuju različitu dokumentaciju i oblasti prevođenja\nPrevod svih jezika\nPrevod svih dokumenata na engleski, hrvatski, ruski, rumunski …\nŠta je sudski tumač ?\nSudski tumač ili sudski prevodilac je osoba koju je ovlastio nadležni sud, a koja izdaje prevod dokumenata sa overom i koja svojim pečatom i potpisom garantuje da prevod odgovara originalu. Tumači imaju važnu ulogu u javnim preduzećima i svim državnim ustanovama koje učestvuju u međunarodnoj saradnji. Nebitno da li se radi o sektoru privrede i ekonomije, međunarodnoj politici ili saradnji institucija za suzbijanje kriminala. Sudski tumač je jezički profesionalac čije usluge koristi sud za svoje potrebe, a mogu ih koristiti i pravna i fizička lica. Važno je napomenuti da je sudski tumač dužan da prihvati svaki poziv nadležnog suda, i sa tim definisan cenovnik za svoje usluge. Takođe, sudski tumač je slobodan u izboru poslova koje će prihvatiti od fizičkih lica i firmi, i slobodan je da cenu prevoda za fizička lica i firme definiše po svojoj volji, odnosno tržišno.\nPodrazumeva prevode koji imaju pravnu valjanost i istovetni su sa originalom, što garantuje overa ovlašćenog sudskog prevodioca za određeni jezik:\nTužbe, žalbe, sudske odluke, sudska rešenja, tenderska dokumentacija i sva dokumenta izdata od strane suda ili za potrebe suda.\nDokumenta privrednih društava\nIzvod iz sudskog registra društva\nPrevodi bez sudske overe\nPrevodi bez overe uključuju prevode materijala i dokumentacije za koje nije potrebna garancija pravne valjanosti i overa sudskog prevodioca:\nRazličite vrste tehničkih izveštaja


Janković ponovo gradonačelnik Ljubljane - Svet - Dnevni list Danas\nPočetna » Svet » Janković ponovo gradonačelnik Ljubljane\nJanković ponovo gradonačelnik Ljubljane\nZoran Janković obezbedio je četvrti mandat na funkciji gradonačelnika Ljubljane, pošto je u prvom krugu osvojio 58,3 odsto glasova, prenelo je Delo.\n0Piše: FoNet 18. novembra 2018. 22.23\nFoto: Wikipedia / MORS\nNa osnovu izlaznih anketa, njegov glavni protivkandidat Anžej Logar osvojio je nešto više od 30 odsto glasova. Neposredno po objavljivanju rezultata, Janković je zahvalio građanima Ljubljane što su mu još jednom ukazali poverenje i majavio da će u naredne četiri godine u glavnom gradu Slovenije biti realizovano 500 projekata koji će doneti novi kvalitet života.\nOcenivši da su napadi na njega tokom predizborne kampanje predstavljali kritizerstvo zasnovano na populizmu, a ne utemeljenu kritiku, Janković je rekao da su građani Ljubljane izabrali gradonačelnika kome veruju, koji ima viziju i kome dozvoljavaju da donosi odluke, jer bi u protivnom o svakom projektu imali 50 mišljenja i ništa se ne bi završilo.\nJanković će imati veliku većinu u Gradskoj skupštini, jer prvi rezultati pokazuju da je njegova lista osvojila 43 odsto glasova, dva procenta više nego na prethodnim izborima.\nIzbori, slovenija, Zoran jankovićLjubljana


"Propusti u odluci o novim korona mjerama": Stanić pozvao šefa Republičkog štaba da podnese ostavku | BL Portal\nŠef Republičkog štaba za vanredne situacije bi zbog brojnih propusta u odluci o novim mjerama u borbi protiv virusa korona trebao podnijeti ostavku, izjavio je danas Slobodan Stanić, predsjednik Odbora za zdravstvo SDS.\nStanić je na konferenciji za novinare rekao da bi nove mjere trebale biti prilagođene uslovima života u Republici Srpskoj, a ne da se, kao što radi Republički štab, bukvalno kopiraju iz odluka koje su donijele druge zemlje.\n“Mjera obaveznog nošenja maski na otvorenom može biti opravdana u gusto naseljenim metropolama. Svi znamo da je u RS većina gradova, nažalost, veoma rijetko naseljena, a pored toga ova mjera je obavezujuća, kako za gradove, tako i za sela”, kazao je Stanić. Stanić je istakao da je najnovija odluka Republičkog štaba urađena vrlo neozbiljno i nestručno sa velikim brojem propusta, ističući da je nedopustivo da, kao takva, postane zvaničan dokument.\nOn je podsjetio da zbog ranijih sličnih mjera i kazni koje su izrečen građanima, donesene sudske presude u kojima je navedeno da takav vid kažnjavanja nije bio u skladu sa važećim zakonima.\nŽelimir Nešković, član Odbora za zdravstvo SDS, je pozvao sve političke partije da vode računa da prilikom događaja koje organizuju, ne dođe do kršenja mjera.\nOn je rekao da će Srpska demokratska stranka nastaviti svoju predizbornu kampanju na bezbjedan način u skladu sa važećim mjerama, kao što je to činila do sada.\nTags: korona, mjere, ostavka, Šef Republičkog štaba, Slobodan Stanić


POZITIVNI PRNJAVOR: Mladi prnjavorski teniser planira pobjede na evropskim turnirima - Prnjavorski informativni portal\nPOZITIVNI PRNJAVOR: Mladi prnjavorski teniser planira pobjede na evropskim turnirima\nBy prnjavorski Februar 21, 2015\nMladi prnjavorski teniser Marko Pezer iza sebe ima puno teniskih mečeva, prije svega pobjeda koje ga svrstavaju među najbolje tenisere u BiH. U 2015.godini kreće u pohod na evropske turnire…\nMarko je teniski prvak Republike Srpske, višešampion BiH, a za sebe vrlo jednostavno kaže, da tenis igra zato što ga voli. “To je to, volim igrati tenis, treniram četiri do pet puta sedmično u Doboju, ranije sam svaki dan trenirano po nekoliko časova u Prnjavoru, ali sada udaljenost Doboja pravi probleme”, kaže Marko.\nPohađa prvi razred Gimanije u Prnjavoru, kaže da uspjeva uskladiti obaveze u školi i na teniskom terenu, ali da sada ima veće planove. “Tokom prošle godine okrenuo sam se evropskim turnirima, ove godine ću u cjelosti biti posvećen da dobijem što više mečeva kako bih popravio svoju trenutnu poziciju na evropskoj listi tenisera, gdje sam sada oko hiljaditog mjesta”, rekao nam je Marko.\nMarko Pezer tenis igra već pet i po godina, posvetio se tom sportu, ima volje da radi i napreduje, sada su pred njim mogućnosti koje treba stvoriti, kako bi eventualnim uspjesima afirmisao, ne samo Prnjavor, nego cijelu zemlju. Želimo mu sreće na tom putu…\nOduševiće vas kako je uređena kuća na drvetu!\nTV K3: Sa Ukrajinskog bala u Prnjavoru /VIDEO/


Srbija da postane otvorenije društvo - Dnevni list Danas\nPočetna » Novo » Politika » Srbija da postane otvorenije društvo\nDžejms Ker-Lindzi, britanski stručnjak za Zapadni Balkan\nSrbija da postane otvorenije društvo\nNedavni izveštaj Evropske komisije o napretku Srbije naročito je važan budući da predstavlja prvi takav dokument od kako je Srbija zvanično započela pregovore o pridruživanju EU. To se odražava u opštem pristupu.\n0Piše: M. Stojanović 24. oktobra 2014. 19.16\nFokus više nije na tome da li je Srbija spremna da postane kandidat, već se čvršće usredsređuje na korake koje Srbija treba da preduzme kako bi postala punopravna članica Evropske unije. Dakle, od ovog trenutka stvari postaju teže, ne lakše, ocenjuje za Danas Džejms Ker-Lindzi, istraživač politike u Jugoistočnoj Evropi na Londonskoj školi ekonomije i političkih nauka.\nNaš sagovornik konstatuje da je što se tiče Kosova Izveštaj bio „prilično tih“, što je umnogome rezultat činjenice da su opšti izbori u Srbiji i na Kosovu onemogućili da se tokom ove godine ostvari veći napredak. „Sve u svemu, stiče se utisak da je Komisija bila srećna zbog razvoja događaja, pogotovo kada je reč o integraciji Srba na severu Kosova u prištinske institucije, Ipak, naredne godine jasno se očekuje da se dogodi novi uzlet, kako se precizira u dokumentu“, ukazuje on.\nPrema Lindzijevom mišljenju, najveća pažnja posvećena je reformi pravosuđa i vladavini prava, što je domen koji je EU stavila u središte procesa pridruživanja.\n– Mada se u Izveštaju navodi da postoji politička volja da se Srbija izbori sa korupcijom, postoji relativno malo dokaza za to. Očigledno, ovo je nešto što se očekuje da će biti promenjeno. Istovremeno, jasno je da se očekuje da borba protiv organizovanog kriminala bude uverljivija. U međuvremenu, reforma pravosuđa istaknuta je kao ključni prioritet za srpsku vladu. Nesumnjivo, Komisija navodi da će napredak u reformi pravosuđa biti smatran pokazateljem opšte posvećenosti Srbije procesu pridruživanja EU – kaže britanski stručnjak za Zapadni Balkan.\nLindzi ukazuje da je značajna pažnja posvećena i civilnom društvu, što znači da se naglašava da ne samo da Vlada nije u dovoljnoj meri uključila njegove predstavnike u proces donošenja odluka već i da se primećuje da mnoge organizacije, naročito one koje se bave ljudskim pravima, trpe zastrašivanje. „To se mora zaustaviti. Uopštenije govoreći, Izveštaj jasno stavlja do znanja da uz aktivno angažovanje Vlade Srbija treba da nauči kako da postane otvorenije i tolerantnije društvo. Kako je to predočio Johanes Han, novi evropski komesar za susedstvo i pregovore o proširenju – u EU nema mesta za netolerantna društva“, komentariše on.\nDžejms Ker-Lindzi zaključuje da je Izveštaj uglavnom dobro izbalansiran.\n– EK je naglasila da po mnogo čemu Srbija ima osnovnu strukturu evropske države. Ona sada mora da se postara da institucije rade u skladu sa standardima EU i da srpsko društvo razume i prihvati princip slobode koji predstavlja osnovnu vrednost Unije – poručuje sagovornik Danasa.\nZabrinutost za medije\nLindzi naglašava da je pitanje slobode medija u Srbiji izazivalo značajnu zabrinutost tokom ove godine. „Iako se u Izveštaju EK ne upire direktno prstom u Vladu kao krivca, jasno se stavlja do znanja da se očekuje da srpska vlada stvori uslove za medije da slobodno rade“, navodi on.\nVesna Rakić Vodinelić i Marinika Tepić podnele ostavke u Novoj stranci\nBliži se kraj Vučićevog igranja neutralnosti\nPripreme za maraton u toku\nhttps://t.co/RthOsx0ny2 via @OnlineDanas\nhttps://t.co/tGXf0jWhfA via @OnlineDanas\nKošarkaši Fenerbahčea po drugi put su savladali Baskoniju\nhttps://t.co/lnUgl93zs9 via @OnlineDanas


Insajder pitanje dana: Zbog čega istraga o poreklu novca za finanisranje izborne kampanje tapka u mestu? | Insajder\nInsajder pitanje dana: Zbog čega istraga o poreklu novca za finanisranje izborne kampanje tapka u mestu?\nIstraga po prijavi Agencije za borbu protiv korupcije protiv Srpske napredne stanke, Socijalističke partije Srbije i Ujedinjenih regiona Srbije zbog sumnje na pranje novca tokom izbora 2014 godine, već godinu dana stoji u mestu.\nKako je u Višem javnom tužilaštvu rečeno za Insajder, Agencija za borbu protiv korupcije još uvek nije odgovorila na dopis Tužilaštva za proveru pojedinih podataka.\nPrema pisanju BIRN-a, Tužilaštvo je Agenciji još u aprilu prošle godine uputilo zahtev za dopunu Izveštaja o finansiranju kampanje za izbore 2014. godine\nDirektor Agencije za borbu protiv korupcije Dragan Sikimić nije odgovorio novinarima Insajdera na „Pitanje dana“ - Zbog čega Agencija za borbu protiv korupcije još uvek nije odgovorila Tužilaštvu na dopis po prijavi protiv SNS-a, SPS-a i URS-a zbog sumnje na pranje novca tokom izbora 2014?\nIpak, u toku dana Agencija za borbu protiv korupcije je Insajderu dostavila odgovore na ranije postavljena pitanja koja se tiču ostalih aktivnosti ove institucije. Šta su naveli u odgovorima moći ćete da pročitate u nekom od narednih tekstova.\nDo novembra 2017. kako su navodili iz Agencije, postupanje po dopisu tužilaštva nije bilo moguće jer nisu imali akreditovano osoblje za postupanje sa dokumentima koji imaju oznaku tajnosti.\nTo se menja početkom decembra, kada je Agencija u odgovoru na pitanja Isnajdera, navela da su nadležni da postupaju u navedenom slučaju „upravo dobili sertifikate za postupanje sa tajnim podacima i da je obrada podataka dobijenih od Višeg javnog tužilaštva u toku“.\nSkoro pola godine kasnije, traženi podaci još uvek nisu dostavljeni Tužilaštvu a Agencija za borbu protiv korupcije, ni nakon 15 dana nije odgovorila na pitanje Insajdera o postupanju po dopisu tužilaštva u ovom slučaju.\nU međuvremenu, Agencija je početkom godine dobila novog direktora Dragana Sikimića, inače bivšeg člana Srpske napredne stranke. Sikimić je bio i jedan od više hiljada ljudi koji su SNS-u donirali 40.000 dinara za predsedničke izbore 2017.\nZanimljivo je da je prijava za pranje novca protiv SNS-a pokrenuta upravo zbog više identičnih uplata u iznosu od 40 000 dinara za koje je Uprava za pranje novca utvrdila da im se ne zna poreklo.\nZbog svega ovoga, novinari Insajdera su direktno novom direktoru Agencije za borbu protiv korupcije Draganu Sikimiću uputili pitanje zbog čega Agencija za borbu protiv korupcije ne dostavlja podatke za istragu po prijavi protiv SNS-a, SPS-a i URS-a zbog sumnje na pranje novca tokom izbora 2014?


Bilbordi povodom Dana državnosti u brojnim gradovima: Hvala očevima i majkama nacije - Biscani.ba - Info portal grada Bihaća\nBilbordi povodom Dana državnosti u brojnim gradovima: Hvala očevima i majkama nacije\nPokret Snaga Domovine postavio je bilborde u svim većim gradovima na teritoriji Federacije BiH povodom Dana državnosti, uz simboličnu poruku. Vlasti entiteta RS nisu dozvolile postavljanje ovih bilborda.\n"Sa žaljenjem moramo da obavjestimo javnost da kampanja na području RS neće biti realizovana zbog otkazivanja kompanije koja upravlja bilbordima na tom dijelu domovine. Iako je oglasni prostor rezervisan i plaćen za sve veće gradove u manjem bh. entitetu samo 3 dana prije početka kampanje smo obavješteni da ona ne može biti realizovana zbog neprikladne parole", navode iz Pokreta Snaga Domovine.\nPozivaju javnost da sama procjeni da li u natpisu na plakatu ima ičeg neprikladnog.\n"Iako sam dugo u politici ovo još nikad nisam doživio da jedan plakat koji apsolutno promoviše univerzalne vrijednosti, na prvom mjestu antifašizam, bude cenzurisan. Očigledno da u jednom dijelu Bosne i Hercegovine imamo najcrnju diktaturu. O ovom slučaju ću da obavjestim članove europskog parlamenta i druge funkcionere Europske Unije sljedeće sedmice kada imamo zakazane sastanke u Briselu. Također želim da uputim poziv svim građanima i građankama domovine da zajedno uložimo maksimalne napore u mobilizaciju progresivnih snaga kako bi autoritarni režimi u Bosni i Hercegovini na izborima u oktobru 2022. godine bili poraženi", kazao je Ahmed Husagić.\nTaner Aličehić iz Pokreta Snaga Domovine kaže kako je Dejtonski sporazum legitimizirao jednu fašističku ideologiju.\n"Cilj te ideologije je bio zločinima i protjerivanjem stvoriti strah i nepovratno poremetiti odnose među stanovnicima Bosne i time spriječiti povratak na prijašnji način života koji je utemeljen 25.11.1943. godine. Mi ovom porukom naglašavamo da su vrijednosti na kojima se zasniva današnja demokratska Evropa ugrožene jer ako u Bosni i Hercegovini ne uništimo fašizam on će se saigurnošću proaširiti i na nju", kazao je Aličehić.


Nihad Omerović i pokret „Zajedno za bolji Srebrenik” pristupili “Narodu i Pravdi” - Radio Srebrenik\nU subotu navečer u Srebreniku je održana skupština političkog pokreta “Zajedno za bolji Srebrenik” na kojoj je izglasano i zvanično potvrđeno pristupanje kompletnog političkog pokreta i njegovog predsjednika i gradonačelnika Srebrenika Nihada Omerovića u porodicu “Narod i Pravda”.\n„Ovo je svakako veliko pojačanje za Narod i Pravdu jer se radi o jednoj gradskoj organizaciji i gradonačelniku koji su na proteklim lokalnim izborima zabilježili fantastičan rezultat s ubjedljivom pobjedom Omerovića u utrci za gradonačelnika, kao i značajnim rezultatom liste pokreta ‘Za bolji Srebrenik“ koja je osvojila čak 7 vijećničkih mandata“, navodi se u saopćenju Naroda i Pravde.\nLista pokreta „Zajedno za bolji Srebrenik“ osvaja 7 mandata u Gradskom vijeću, 4 vijećnika su uspješni privatni poduzetnici (Adis Fazlić, Mustafa Šabić, Mustafa Kovač i Šefket Musić), a 3 vijećnika su uspješni mladi sportisti (Azur Ibrić – jedan od najboljih igrača BiH u bilijaru i reprezentativac BiH, Selma Omerović – licencirani trener ženske nogometne reprezentacije BIH i Dino Andrić – kapiten OFK Gradina Srebrenik).\n„Pristupanje Narodu i Pravdi je nastavak političke borbe, kako za bolji Srebrenik tako i za bolju BiH. Bilo je pritisaka i ponuda od drugih političkih opcija, ali izabrali smo Narod i Pravdu kao političku opciju koja ne samo deklerativno već suštinski živi svoje principe i predstavlja istinsku političku alternativu,“ kazao je gradonačelnik Nihad Omerović.\n„Najvili smo da ćemo nastaviti da širimo porodicu Naroda i Pravde čestitim i hrabrim ljudima, onima kojima je interes države i naroda ispred interesa stranke i svakog pojedinačnog interesa. Osjećam se ohrabrenim kada vidim da se u mnogim našim sredinama rađa jedna nova generacija lidera koji razmišljaju drukčije, kojima je interes njihovog grada, njihove domovine iznad svega. Također, sretan sam i kada vidim da takvi ljudi u Narodu i Pravdi prepoznaju saputnike, kada nam potvrde da smo ih inspirisali i ohrabrili i izraze želju da nastavimo zajedno“, kazao je Konaković.\nPrethodni članakKina će prestići SAD i postati najveća svjetska ekonomija do 2028.\nNaredni članakSretan Dan nezavisnosti Bosne i Hercegovine